Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi faoliyatini tartibga soluvchi ayrim qonunchilik hujjatlarini tasdiqlash toʻgʻrisida
(law, 2023-09-28)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi faoliyatini tashkil etish chora-tadbirlari toʻgʻrisida” 2021-yil 22-apreldagi PQ-5090-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilarni nazarda tutuvchi: a) Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi toʻgʻrisidagi nizom 1-ilovaga muvofiq: “Davsuvxoʻjaliknazorat” davlat inspeksiyasining maqomi, asosiy vazifalari va funksiyalari; “Davsuvxoʻjaliknazorat” davlat inspeksiyasi faoliyatini tashkil etish, moliyalashtirish, uning xodimlari mehnatiga haq toʻlash va ularni moddiy ragʻbatlantirish tartibi; “Davsuvxoʻjaliknazorat” davlat inspeksiyasining huquqlari va javobgarligi hamda rahbarlarining asosiy funksional vazifalari va javobgarligi; b) Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi huzuridagi Ekspertlar kengashi toʻgʻrisidagi nizom 2-ilovaga muvofiq: Ekspertlar kengashi faoliyatini tashkil etish va uning tarkibini shakllantirish tartibi; Ekspertlar kengashining asosiy vazifalari, huquqlari va majburiyatlari; v) Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi xodimlarini moddiy ragʻbatlantirish tartibi toʻgʻrisidagi nizom 3-ilovaga muvofiq: xodimlarni mukofotlash va ularga moddiy yordam koʻrsatish Oʻzbekiston Respublikasi Davlat budjeti mablagʻlari va Suv xoʻjaligi vazirligi huzuridagi Suv xoʻjaligini rivojlantirish jamgʻarmasi mablagʻlari hisobidan amalga oshirish tartibi; xodimlarni mukofotlash hamda ularga moddiy yordam koʻrsatish holatlari va asoslari; xodimlarni ragʻbatlantirish tadbirlarini moliyalashtirish manbalarini belgilash tartibi; g) Xavf darajasi yuqori boʻlgan suv xoʻjaligi obyektlarining roʻyxati 4-ilovaga muvofiq tasdiqlansin. Belgilab qoʻyilsinki, Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi xodimlarini moddiy ragʻbatlantirish Oʻzbekiston Respublikasi Davlat budjeti mablagʻlari va Suv xoʻjaligi vazirligi huzuridagi Suv xoʻjaligini rivojlantirish jamgʻarmasi mablagʻlari hisobidan moliyalashtiriladi. 2. Oʻzbekiston Respublikasi Hukumatining 5-ilovaga muvofiq ayrim qarorlariga oʻzgartirishlar va qoʻshimcha kiritilsin. 3. Oʻzbekiston Respublikasi Hukumatining 6-ilovaga muvofiq ayrim qarorlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. 1. Ushbu Nizom Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasining (keyingi oʻrinlarda — “Davsuvxoʻjaliknazorat” davlat inspeksiyasi) maqomini, asosiy vazifa va funksiyalarini, huquq va majburiyatlarini, shuningdek, faoliyatini tashkil etish tartibini belgilaydi. 2. “Davsuvxoʻjaliknazorat” davlat inspeksiyasi Oʻzbekiston Respublikasidagi suv omborlari, sel-suv omborlari va xavf darajasi yuqori boʻlgan boshqa suv xoʻjaligi obyektlari (keyingi oʻrinlarda — xavf darajasi yuqori boʻlgan suv xoʻjaligi obyektlari) xavfsizligini, ishonchli ishlashi hamda qoʻriqlanishini nazorat qilish boʻyicha maxsus vakolatli davlat boshqaruvi organi hisoblanadi. Xavf darajasi yuqori boʻlgan suv xoʻjaligi obyektlariga I, II va III sinf, shuningdek, favqulodda vaziyatlarda yuqori darajada xavf soluvchi III sinfdan past boʻlgan gidrotexnika inshootlari kiradi. 3. “Davsuvxoʻjaliknazorat” davlat inspeksiyasi oʻz faoliyatida Oʻzbekiston Respublikasi Vazirlar Mahkamasiga boʻysunadi va hisobot beradi. 4. “Davsuvxoʻjaliknazorat” davlat inspeksiyasi oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, shuningdek, ushbu Nizomga va boshqa qonunchilik hujjatlariga amal qiladi. 5. “Davsuvxoʻjaliknazorat” davlat inspeksiyasi oʻz faoliyatini tegishli davlat boshqaruvi organlari, xoʻjalik birlashmalari, mahalliy ijro etuvchi hokimiyat organlari va boshqa tashkilotlar bilan oʻzaro hamkorlikda amalga oshiradi. 6. “Davsuvxoʻjaliknazorat” davlat inspeksiyasining oʻz vakolati va qonunchilik doirasida qabul qilgan qarorlari va koʻrsatmalari davlat boshqaruvi organlari, xoʻjalik birlashmalari, mahalliy ijro etuvchi hokimiyat organlari, boshqa tashkilotlar va ularning mansabdor shaxslari, shuningdek, fuqarolar tomonidan bajarilishi majburiy hisoblanadi. 7. “Davsuvxoʻjaliknazorat” davlat inspeksiyasi yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga ega. 8. “Davsuvxoʻjaliknazorat” davlat inspeksiyasining rasmiy nomi: a) davlat tilida: toʻliq nomi — Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi; qisqartirilgan nomi — “Davsuvxoʻjaliknazorat” davlat inspeksiyasi; b) rus tilida: toʻliq nomi — Gosudarstvennaya inspeksiya po kontrolyu za bezopasnostyu obyektov vodnogo xozyaystva pri Kabinete Ministrov Respubliki Uzbekistan; qisqartirilgan nomi — “Gosvodxoznadzor”; v) ingliz tilida: toʻliq nomi — State Inspection for control of safety of water management facilities under the Cabinet of Ministers of the Republic of Uzbekistan; qisqartirilgan nomi — “Statewatermanaginspection”. 9. “Davsuvxoʻjaliknazorat” davlat inspeksiyasining joylashgan joyi (pochta manzili): 100128, Toshkent shahri, Shayxontohur tumani, Turkqoʻrgʻon koʻchasi, 26-uy. 10. “Davsuvxoʻjaliknazorat” davlat inspeksiyasi tizimiga quyidagilar kiradi: “Davsuvxoʻjaliknazorat” davlat inspeksiyasining markaziy apparati; Qoraqalpogʻiston Respublikasi va viloyatlar hududiy inspektorlari hamda bosh mutaxassislari (keyingi oʻrinlarda — hududiy inspektorlar va bosh mutaxassislar); “Gidrotexnika inshootlarining diagnostikasi markazi” davlat unitar korxonasi (keyingi oʻrinlarda — Diagnostika markazi). 11. Quyidagilar “Davsuvxoʻjaliknazorat” davlat inspeksiyasining asosiy vazifalari hisoblanadi: xavf darajasi yuqori boʻlgan suv xoʻjaligi obyektlarining xavfsizligini, ishonchli ishlashini hamda qoʻriqlanishini nazorat qilish; xavf darajasi yuqori boʻlgan suv xoʻjaligi obyektlarini joylashtirish va loyihalash boʻyicha topshiriqlarni hamda ulardan foydalanish boʻyicha qoidalarni kelishish, shuningdek, ularning xavfsizligi qoidalari va mezonlarini ishlab chiqish; xavf darajasi yuqori boʻlgan suv xoʻjaligi obyektlarini qurish, rekonstruksiya qilish, ularni foydalanishga qabul qilish, konservatsiyalash va tugatish ishlarida ishtirok etish hamda tegishli xulosalar berish; xavf darajasi yuqori boʻlgan suv xoʻjaligi obyektlarining xavfsizlik darajasini aniqlash ishlariga zamonaviy texnologiyalar va ilgʻor tajribalarni joriy qilish; favqulodda vaziyatlarda xavf darajasi yuqori boʻlgan suv xoʻjaligi obyektlarining aholiga va iqtisodiyot tarmoqlariga salbiy taʼsirini yumshatish boʻyicha kompleks chora-tadbirlarni amalga oshirishda ishtirok etish. 12. “Davsuvxoʻjaliknazorat” davlat inspeksiyasi oʻziga yuklangan vazifalarga muvofiq quyidagi funksiyalarni amalga oshiradi: a) xavf darajasi yuqori boʻlgan suv xoʻjaligi obyektlarining xavfsizligini, ishonchli ishlashini hamda qoʻriqlanishini nazorat qilish sohasida: tegishli vazirliklar, idoralar va tashkilotlar bilan birgalikda gidrotexnika inshootlarining texnik holati hamda bexatar ishlashi bilan bogʻliq hodisalarning oldini olishga doir takliflarni ishlab chiqadi; tegishli vazirliklar, idoralar va tashkilotlar bilan birgalikda gidrotexnika inshootlarining texnik holati ishonchliligini hamda bexatar ishlashini, ularning barcha jarayonlarda ekspertizadan oʻtkazilishini nazorat qiladi; gidrotexnika inshootlarining holatini va ularning xavfsizlik deklaratsiyalariga va mezonlariga muvofiqligini tekshirishni tashkil etadi; gidrotexnika inshootlarining texnik holatini joyida oʻrganishni, naturada kuzatishni va diagnostikasini amalga oshiradi; tegishli vazirliklar, idoralar va tashkilotlar bilan birgalikda davlatlararo va chegaraviy suv xoʻjaligi obyektlaridan foydalanish masalalarini chegaradosh davlatlar bilan tartibga solishda ishtirok etadi; gidrotexnika inshootlari xavfsizligini taʼminlash masalalari boʻyicha xalqaro hamkorlikni amalga oshiradi; xoʻjalik faoliyatini yoki boshqa faoliyatni amalga oshirish uchun gidrotexnika inshootlari hududlaridan, daryolar oʻzanlari va ularga tutash inshootlarning quyi va yuqori hududlaridan (suv muhofazasi zonalarida yer uchastkalari berish bundan mustasno) foydalanishni kelishadi; vakolatli organlarga suv muhofazasi zonalarini, suv omborlari, daryolar, kanallar va kollektorlarning sohilboʻyi mintaqalarini belgilash ishlarini tashkil etishda koʻmaklashadi, ushbu zonalar va chiziqlarga qoʻyiladigan talablarning bajarilishi yuzasidan nazoratni amalga oshiradi; b) xavf darajasi yuqori boʻlgan suv xoʻjaligi obyektlarini joylashtirish va loyihalash boʻyicha topshiriqlarni hamda ulardan foydalanish boʻyicha qoidalarni kelishish, shuningdek, ularning xavfsizligi qoidalari va mezonlarini ishlab chiqish sohasida: gidrotexnika inshootlarini joylashtirish va ularning loyihalarini ishlab chiqishga doir texnik topshiriqlarni hamda foydalanish boʻyicha qoidalarni kelishadi; gidrotexnika inshootlarining xavfsizlik deklaratsiyalarini davlat ekspertizasidan oʻtkazadi va belgilangan tartibda tasdiqlaydi; gidrotexnika inshootlari kadastrini yuritadi; gidrotexnika inshootlarining xavfsizlik qoidalari va mezonlarini ishlab chiqadi; gidrotexnika inshootlarining xavfsizligi sohasida qonunchilik hujjatlari loyihalarini ishlab chiqishda ishtirok etadi; v) xavf darajasi yuqori boʻlgan suv xoʻjaligi obyektlarini qurish, rekonstruksiya qilish, ularni foydalanishga qabul qilish, konservatsiyalash va tugatish ishlarida ishtirok etish hamda tegishli xulosalar berish sohasida: gidrotexnika inshootlarini qurish va rekonstruksiya qilish ishlarini loyihachi, buyurtmachi va pudratchi tashkilotlar hamda tegishli vazirliklar, idoralar va tashkilotlar mutaxassislarini jalb etgan holda oʻrganadi hamda tegishli taklif va xulosalar beradi; gidrotexnika inshootlarini foydalanishga qabul qilish boʻyicha ishchi va davlat komissiyalari tarkibida ishtirok etadi hamda tegishli taklif va xulosalar beradi; gidrotexnika inshootlarini konservatsiyalash va tugatish boʻyicha loyihalarni oʻrganib chiqadi hamda tegishli taklif va xulosalar beradi; g) xavf darajasi yuqori boʻlgan suv xoʻjaligi obyektlarining xavfsizlik darajasini aniqlash ishlariga zamonaviy texnologiyalar va ilgʻor tajribalarni joriy qilish sohasida: gidrotexnika inshootlari xavfsizligi sohasida zamonaviy texnologiyalar va ilgʻor tajribalarni oʻrganib boradi; “Davsuvxoʻjaliknazorat” davlat inspeksiyasi moddiy-texnika bazasini zamonaviy asbob-uskunalar bilan butlaydi, gidrotexnika inshootlari xavfsizligi boʻyicha yangi texnologiyalar va tajribalarni oʻzlashtirib boradi; xavf darajasi yuqori boʻlgan suv xoʻjaligi obyektlari xavfsizlik darajasini oʻrganish, naturada kuzatish va diagnostika ishlarini amalga oshirishda zamonaviy texnologiyalar va ilgʻor tajribalarni joriy qiladi hamda ularning xavfsizlik darajasini baholash ishlari sifatini yaxshilab boradi; gidrotexnika inshootlari xavfsizligini oshirish va ishonchli kuzatuvini olib borish boʻyicha loyihachi va suv xoʻjaligi obyektlarining foydalanuvchi tashkilotlariga takliflar kiritib boradi; d) favqulodda vaziyatlarda xavf darajasi yuqori boʻlgan suv xoʻjaligi obyektlarining aholiga va iqtisodiyot tarmoqlariga salbiy taʼsirini yumshatish boʻyicha kompleks chora-tadbirlarni amalga oshirishda ishtirok etish sohasida: favqulodda vaziyatlarda xavf darajasi yuqori boʻlgan suv xoʻjaligi obyektlarining aholiga va iqtisodiyot tarmoqlariga salbiy taʼsirini oʻrganish boʻyicha ishchi guruhlar ishida ishtirok etadi; favqulodda vaziyatlarda xavf darajasi yuqori boʻlgan suv xoʻjaligi obyektlarining aholiga va iqtisodiyot tarmoqlariga salbiy taʼsirini yumshatish boʻyicha kompleks chora-tadbirlarni ishlab chiqishda hamda ularni amalga oshirishda bevosita qatnashadi; Oʻzbekiston Respublikasi Gidrometeorologiya xizmati markazining yogʻingarchilik va sel toshqinlari toʻgʻrisidagi prognoziga asosan gidrotexnika inshootlarida yuzaga kelishi mumkin boʻlgan vaziyatlarni oldindan tahlil qiladi va baholaydi; gidrotexnika inshootlarining texnik jihatdan ishonchliligi va xavfsizligi bilan bogʻliq boʻlgan idoralararo va davlatlararo komissiyalar ishlarida ishtirok etadi. “Davsuvxoʻjaliknazorat” davlat inspeksiyasi qonunchilik hujjatlariga muvofiq boshqa funksiyalarni ham amalga oshiradi. 13. “Davsuvxoʻjaliknazorat” davlat inspeksiyasi oʻziga yuklangan vazifalar va funksiyalarni bevosita yoki hududiy inspektorlar va bosh mutaxassislar hamda Diagnostika markazi orqali amalga oshiradi. 14. Quyidagilar “Davsuvxoʻjaliknazorat” davlat inspeksiyasi markaziy apparatining asosiy vazifalari hisoblanadi: hududiy inspektorlar va bosh mutaxassislar hamda Diagnostika markazi bilan birgalikda “Davsuvxoʻjaliknazorat” davlat inspeksiyasiga yuklangan vazifalar va funksiyalar samarali bajarilishini taʼminlash; “Davsuvxoʻjaliknazorat” davlat inspeksiyasi markaziy apparati, hududiy inspektorlar va bosh mutaxassislar hamda Diagnostika markazi faoliyati samaradorligi va natijadorligini tanqidiy tahlil qilish va tahlil natijalari asosida zarur choralar koʻrish; gidrotexnika inshootlarining xavfsizligi sohasidagi qonunchilik hujjatlari loyihalarini ishlab chiqish va belgilangan tartibda Vazirlar Mahkamasiga kiritish. 15. Quyidagilar “Davsuvxoʻjaliknazorat” davlat inspeksiyasi markaziy apparatinig asosiy funksiyalari hisoblanadi: gidrotexnika inshootlari xavfsizligini baholash boʻyicha monitoring tizimini yuritadi va tahlil qilib boradi; “Davsuvxoʻjaliknazorat” davlat inspeksiyasi va uning rahbariyati faoliyatini tashkiliy va axborot-tahlil jihatidan taʼminlaydi; hududiy inspektorlar va bosh mutaxassislar hamda Diagnostika markazi tomonidan Oʻzbekiston Respublikasi qonunlari, Oʻzbekiston Respublikasi Prezidentining farmonlari, qarorlari va farmoyishlari, Vazirlar Mahkamasining qarorlari va farmoyishlari bajarilishi tizimli nazorat qilinishini taʼminlaydi; hududiy inspektorlar va bosh mutaxassislar hamda Diagnostika markazi faoliyatini muvofiqlashtiradi va metodik nazoratni amalga oshiradi; “Davsuvxoʻjaliknazorat” davlat inspeksiyasi oʻz vakolatiga tegishli tezkor, tashkiliy, kadrlar, moliyaviy va boshqa masalalarni hal qiladi. 16. Quyidagilar hududiy inspektorlar va bosh mutaxassislarning asosiy vazifalari hisoblanadi: “Davsuvxoʻjaliknazorat” davlat inspeksiyasiga yuklangan vazifalar va funksiyalar samarali bajarilishini taʼminlashda ishtirok etish; gidrotexnika inshootlarining xavfsizligini, ishonchli ishlashini hamda qoʻriqlanishini nazorat qilish; gidrotexnika inshootlarini joylashtirish va ularning loyihalarini ishlab chiqishga doir texnik topshiriqlarni kelishish; gidrotexnika inshootlarini qurish, rekonstruksiya qilish, ularni foydalanishga qabul qilish, konservatsiyalash va tugatish ishlarida ishtirok etish hamda tegishli xulosalar berish; favqulodda vaziyatlarda gidrotexnika inshootlarining aholiga va iqtisodiyot tarmoqlariga salbiy taʼsirini yumshatish boʻyicha kompleks chora-tadbirlarni ishlab chiqish va amalga oshirishda ishtirok etish. 17. Quyidagilar hududiy inspektorlar va bosh mutaxassislarning asosiy funksiyalari hisoblanadi: Oʻzbekiston Respublikasi qonunlari, Oʻzbekiston Respublikasi Prezidentining farmonlari, qarorlari va farmoyishlarini, Vazirlar Mahkamasining qarorlari va farmoyishlarini bajaradi; mahalliy ijro etuvchi hokimiyat organlari, suv xoʻjaligi obyektlarining foydalanuvchi tashkilotlari, tegishli idora va tashkilotlar bilan birgalikda gidrotexnika inshootlari texnik holati hamda bexatar ishlashi bilan bogʻliq hodisalarning oldini olishga doir takliflarni ishlab chiqadi; gidrotexnika inshootlarining texnik holati hamda bexatar ishlashi boʻyicha inspektorlik tekshiruvlarini oʻtkazadi; gidrotexnika inshootlarining holatini va ularning xavfsizlik deklaratsiyalariga muvofiqligini tekshirishni tashkil etadi; gidrotexnika inshootlarining texnik holati hamda bexatar ishlashi bilan bogʻliq boʻlgan hududiy ishchi guruhlar ishida ishtirok etadi; gidrotexnika inshootlarining xavfsizlik deklaratsiyalari belgilangan tartibda sifatli ishlab chiqilishini va ekspertizaga taqdim etilishini nazorat qiladi; gidrotexnika inshootlarining xavfsizligi sohasida normativ-huquqiy hujjatlar loyihalarini ishlab chiqish jarayonida ishtirok etadi; xoʻjalik faoliyatini yoki boshqa faoliyatni amalga oshirish uchun gidrotexnika inshootlari hududlaridan, daryolar oʻzanlari va ularga tutash inshootlarning quyi va yuqori hududlaridan (suv muhofazasi zonalarida yer uchastkalari berish bundan mustasno) foydalanishni kelishadi; vakolatli organlarga suv muhofazasi zonalarini, suv omborlari, sel-suv omborlari, daryolar, kanallar va kollektorlarning sohilboʻyi mintaqalarini belgilash ishlarini tashkil etishda koʻmaklashadi, ushbu zonalar va chiziqlarga qoʻyiladigan talablarning bajarilishi yuzasidan nazoratni amalga oshiradi; gidrotexnika inshootlarida avariya holatlarini va tabiiy ofatlarni bartaraf etish ishlarida ishtirok etadi; gidrotexnika inshootlarining xavfsizligini baholash boʻyicha monitoring tizimini yuritadi. 18. “Davsuvxoʻjaliknazorat” davlat inspeksiyasi oʻziga yuklangan vazifalar va funksiyalarni bajarish uchun quyidagi huquqlarga ega: gidrotexnika inshootlariga moneliksiz kirish, ularning xavfsizligi va ishonchli ishlashi yuzasidan texnik nazoratni tashkil etish masalalari, ularning qoʻriqlanishi hamda muhofaza zonalari va sohilboʻyi mintaqalari belgilanganligi toʻgʻrisidagi materiallar bilan tanishish; oʻz vakolati doirasida qonunchilikda belgilangan tartibda tegishli vazirliklar, idoralar va tashkilotlar tomonidan gidrotexnika inshootlaridan foydalanishning texnik va xavfsizlik holati boʻyicha nazorat oʻrnatilganligini tekshirish; gidrotexnika inshootlarining holati, ulardan foydalanish va ularning xavfsizligini taʼminlash bilan bogʻliq masalalar yuzasidan tegishli vazirliklar, idoralar va tashkilotlar rahbarlarining axborotini eshitish; tegishli vazirliklar, idoralar va tashkilotlarning gidrotexnika inshootlari texnik holatining ishonchliligi, ulardan foydalanish va ularning xavfsizligini taʼminlash bilan bogʻliq masalalar boʻyicha qonunchilik hujjatlari, tadbirlar rejalari, buyruqlar, yoʻriqnomalar, maʼlumotlar va boshqa materiallarni talab qilish va olish, zarurat boʻlganda, vazirliklar va idoralar mutaxassislarini jalb etish; nazoratidagi suv xoʻjaligi obyektlarini texnik soz holatda saqlash va muhofaza qilish, ularning xavfsizligini va ishonchli ishlashini taʼminlash hamda aniqlangan kamchiliklarni, shuningdek, ularning kelib chiqishiga sabab boʻlgan shart-sharoitlarni bartaraf etish toʻgʻrisida tegishli vazirliklar, idoralar va tashkilotlarga bajarilishi shart boʻlgan taqdimnoma hamda koʻrsatmalar kiritish; gidrotexnika inshootlari xavfsizligi normalari va qoidalari qoʻpol ravishda buzilgan holatlarda gidrotexnika inshootlarini loyihalashtiruvchi, quruvchi va ulardan foydalanuvchi tashkilotlarga koʻrsatmalar berish va ularni bajarmagan taqdirda, loyihalashtirish, qurish va foydalanishni vaqtincha toʻxtatish toʻgʻrisida takliflar kiritish; nazoratidagi suv xoʻjaligi obyektlaridan foydalanish yoxud daryolar oʻzanlari va ularga tutash inshootlarning quyi va yuqori hududlarida xoʻjalik va boshqa faoliyatni amalga oshirayotgan tashkilotlar faoliyatini, agar mazkur faoliyat gidrotexnika inshootlarining xavfsizligiga salbiy taʼsir koʻrsatishi mumkin boʻlsa, belgilangan tartibda taqiqlash yoki cheklash; nazoratidagi suv xoʻjaligi obyektlaridan foydalanuvchi tashkilotlar rahbarlari va xavfsizlik talablari uchun masʼul boʻlgan rahbar-mutaxassislarning malakasini nazorat qilish, ularni yaxshilash boʻyicha tegishli ravishda yuqori turuvchi idoralarga takliflar kiritish. “Davsuvxoʻjaliknazorat” davlat inspeksiyasi qonunchilik hujjatlariga muvofiq boshqa huquqlarga ham ega boʻlishi mumkin. 19. “Davsuvxoʻjaliknazorat” davlat inspeksiyasi oʻziga yuklangan vazifalarning samarali bajarilishi uchun javobgardir. 20. “Davsuvxoʻjaliknazorat” davlat inspeksiyasi markaziy apparati oʻziga yuklangan vazifalar va funksiyalarni bajarish uchun quyidagi huquqlarga ega: hududiy inspektorlar va bosh mutaxassislar hamda Diagnostika markazidan “Davsuvxoʻjaliknazorat” davlat inspeksiyasi markaziy apparatida koʻrib chiqiladigan masalalarni tahlil qilish va ishlab chiqish uchun zarur boʻlgan materiallar va maʼlumotlarni soʻrash va olish; “Davsuvxoʻjaliknazorat” davlat inspeksiyasida koʻrib chiqiladigan masalalarni ishlab chiqish, axborot va tahliliy materiallar, shuningdek, normativ-huquqiy hujjatlar va boshqa hujjatlarni tayyorlash uchun belgilangan tartibda hududiy inspektorlar va bosh mutaxassislar hamda Diagnostika markazi rahbarlari va vakillarini jalb qilish, bu maqsadlarda ekspert va ishchi guruhlarni tuzish; hududiy inspektorlar va bosh mutaxassislar hamda Diagnostika markazi rahbarlari va vakillari ishtirokida yigʻilishlar oʻtkazish; tezkor hal etish talab qilinadigan va “Davsuvxoʻjaliknazorat” davlat inspeksiyasiga yuklangan vazifalar va funksiyalarni bajarish bilan bogʻliq masalalar boʻyicha belgilangan tartibda hududiy inspektorlar va bosh mutaxassislarga hamda Diagnostika markazi rahbariga topshiriq berish; hududiy inspektorlar va bosh mutaxassislar hamda Diagnostika markazi rahbari tomonidan markaziy apparat va uning rahbariyati topshiriqlari bajarilishini belgilangan tartibda oʻrganish va tekshirish; “Davsuvxoʻjaliknazorat” davlat inspeksiyasi markaziy apparati qonunchilik hujjatlariga muvofiq boshqa huquqlarga ham ega boʻlishi mumkin. 21. “Davsuvxoʻjaliknazorat” davlat inspeksiyasi markaziy apparati: hududiy inspektorlar va bosh mutaxassislar bilan birgalikda “Davsuvxoʻjaliknazorat” davlat inspeksiyasiga yuklangan vazifalar va funksiyalarning sifatli va oʻz vaqtida samarali bajarilishi, markaziy apparat xodimlari ishini tashkil etish, “Davsuvxoʻjaliknazorat” davlat inspeksiyasi faoliyati bilan bogʻliq prognoz koʻrsatkichlarga erishishni taʼminlash; nazoratidagi gidrotexnika inshootlari xavfsizligi boʻyicha nazorat tizimini rivojlantirish, shuningdek, ijtimoiy-iqtisodiy rivojlanish va boshqa muammoli masalalar boʻyicha dasturlar, tadbirlar rejalari, “yoʻl xaritalari”ning samarali amalga oshirilishi va oʻziga yuklangan vazifalarning samarali bajarilishi uchun javobgardir. 22. Hududiy inspektorlar va bosh mutaxassislar oʻzlariga yuklangan vazifalar va funksiyalarni bajarish uchun quyidagi huquqlarga ega: “Davsuvxoʻjaliknazorat” davlat inspeksiyasi markaziy apparati, tegishli idoralar va tashkilotlardan oʻzlariga yuklangan vazifalarni kompleks amalga oshirish uchun zarur boʻlgan materiallarni olish; nazoratidagi gidrotexnika inshootlariga moneliksiz kirish, ularning xavfsizligi va ishonchli ishlashi yuzasidan texnik nazoratni tashkil etish masalalari, ularning qoʻriqlanishi hamda muhofaza zonalari va sohilboʻyi mintaqalari belgilanganligi toʻgʻrisidagi materiallar bilan tanishish; rejali inspektorlik tekshiruvlarini oʻtkazish uchun “Davsuvxoʻjaliknazorat” davlat inspeksiyasi markaziy apparati mutaxassislarini jalb qilish; nazoratidagi suv xoʻjaligi obyektlarini texnik soz holatda saqlash va muhofaza qilish, ularning xavfsizligini va ishonchli ishlashini taʼminlash hamda aniqlangan kamchiliklarni, shuningdek, ularning kelib chiqishiga sabab boʻlgan shart-sharoitlarni bartaraf etish toʻgʻrisida bajarilishi shart boʻlgan taqdimnoma hamda koʻrsatmalar kiritish; nazoratidagi gidrotexnika inshootlarining xavfsizligi normalari va qoidalari qoʻpol ravishda buzilgan holatlarda gidrotexnika inshootlarini loyihalashtirish, qurish va ulardan foydalanishni vaqtincha toʻxtatish toʻgʻrisida takliflar kiritish; nazoratidagi suv xoʻjaligi obyektlaridan foydalanish yoxud daryolar oʻzanlari va ularga tutash inshootlarning quyi va yuqori hududlarida xoʻjalik va boshqa faoliyatni amalga oshirayotgan tashkilotlar faoliyatini, agar mazkur faoliyat gidrotexnika inshootlarining xavfsizligiga salbiy taʼsir koʻrsatishi mumkin boʻlsa, belgilangan tartibda taqiqlash yoki cheklash; nazoratidagi suv xoʻjaligi obyektlaridan foydalanuvchi tashkilotlar rahbarlari va xavfsizlik talablari uchun masʼul boʻlgan rahbar-mutaxassislarning malakasini nazorat qilish, ularni yaxshilash boʻyicha tegishli ravishda “Davsuvxoʻjaliknazorat” davlat inspeksiyasiga takliflar kiritish. Hududiy inspektorlar va bosh mutaxassislar qonunchilik hujjatlariga muvofiq boshqa huquqlarga ham ega boʻlishi mumkin. 23. Hududiy inspektorlar va bosh mutaxassislar: “Davsuvxoʻjaliknazorat” davlat inspeksiyasi markaziy apparati bilan birgalikda “Davsuvxoʻjaliknazorat” davlat inspeksiyasiga yuklangan vazifalar va funksiyalarning oʻz vaqtida va sifatli bajarilishini taʼminlash; nazoratidagi gidrotexnika inshootlari xavfsizligi boʻyicha nazorat tizimini rivojlantirish, shuningdek, ijtimoiy-iqtisodiy rivojlanish va boshqa muammoli masalalar boʻyicha dasturlar, tadbirlar rejalari, “yoʻl xaritalari”ning samarali amalga oshirilishi va oʻziga yuklangan vazifalarning samarali bajarilishi uchun javobgardir. 24. Quyidagilar “Davsuvxoʻjaliknazorat” davlat inspeksiyasi boshligʻining asosiy funksional vazifalari hisoblanadi: “Davsuvxoʻjaliknazorat” davlat inspeksiyasi faoliyatiga umumiy rahbarlik qilish, Oʻzbekiston Respublikasi Prezidentining va Vazirlar Mahkamasining tegishli hujjatlari hamda boshqa qonunchilik hujjatlari bilan “Davsuvxoʻjaliknazorat” davlat inspeksiyasiga yuklangan vazifalar va funksiyalar bajarilishini tashkil etish; “Davsuvxoʻjaliknazorat” davlat inspeksiyasi, shuningdek, hududiy inspektorlar va bosh mutaxassislar hamda Diagnostika markazi faoliyatiga tegishli prognoz koʻrsatkichlarga soʻzsiz erishishni taʼminlash boʻyicha amaliy chora-tadbirlarning ishlab chiqilishini tashkil etish va amalga oshirish; oʻz oʻrinbosarining vakolatlarini belgilash, “Davsuvxoʻjaliknazorat” davlat inspeksiyasi boshqa mansabdor shaxslari vakolatlarini belgilash, oʻz oʻrinbosari va boshqa mansabdor shaxslarning “Davsuvxoʻjaliknazorat” davlat inspeksiyasi faoliyatining alohida qismlariga rahbarlik qilishi uchun ularning shaxsiy masʼuliyati darajalarini belgilash; “Davsuvxoʻjaliknazorat” davlat inspeksiyasi faoliyatini rejalashtirishni tashkil etish, uzoq muddatli va joriy ish rejalarini, iqtisodiy va ijtimoiy rivojlanish prognozlarini tasdiqlash, ularning bajarilishini nazorat qilishni taʼminlash; “Davsuvxoʻjaliknazorat” davlat inspeksiyasi tizimida kadrlarni tanlash va joy-joyiga qoʻyish, ularning samarali faoliyati uchun zarur shart-sharoitlar yaratish, “Davsuvxoʻjaliknazorat” davlat inspeksiyasining kadrlar zaxirasini shakllantirish; faoliyat sohasiga oid normativ-huquqiy hujjatlarning loyihalari yuqori sifatli ishlab chiqilishini tashkil etish, ularni Vazirlar Mahkamasiga oʻz vaqtida “Normativ-huquqiy hujjatlar toʻgʻrisida”gi, “Qonunlar loyihalarini tayyorlash va Oʻzbekiston Respublikasi Oliy Majlisning Qonunchilik palatasiga kiritish tartibi toʻgʻrisida”gi Oʻzbekiston Respublikasi qonunlariga, Oʻzbekiston Respublikasi Prezidenti Administratsiyasining Reglamenti va Vazirlar Mahkamasining Reglamenti talablariga muvofiq ravishda taqdim etish, ularni Vazirlar Mahkamasida ishlab chiqishda, Vazirlar Mahkamasi rahbariyati huzurida himoya qilishda, Oʻzbekiston Respublikasi Prezidenti Administratsiyasida koʻrib chiqishda ishtirok etish; “Davsuvxoʻjaliknazorat” davlat inspeksiyasi qonunchilik faoliyatini “Normativ-huquqiy hujjatlar toʻgʻrisida”, “Qonunlar loyihalarini tayyorlash va Oʻzbekiston Respublikasi Oliy Majlisining Qonunchilik palatasiga kiritish tartibi toʻgʻrisida”gi Oʻzbekiston Respublikasi qonunlariga hamda Vazirlar Mahkamasining 2016-yil 17-oktabrdagi 345-son qarori bilan tasdiqlangan Davlat va xoʻjalik boshqaruvi organlari, mahalliy ijro etuvchi hokimiyat organlarining qonun loyihalariga doir faoliyatining namunaviy reglamentiga muvofiq ravishda tashkil etish; “Davsuvxoʻjaliknazorat” davlat inspeksiyasi vakolatiga tegishli masalalar boʻyicha buyruqlar chiqarish, koʻrsatmalar berish va zarur hollarda boshqa vazirliklar va idoralar bilan birgalikda tegishli qarorlarni qabul qilish; “Davsuvxoʻjaliknazorat” davlat inspeksiyasiga taqdim etilgan takliflar va qonunchilik hujjatlari loyihalarining toʻliq va har tomonlama koʻrib chiqilishini taʼminlash, ularni puxta iqtisodiy, moliyaviy, huquqiy va boshqa ekspertizadan oʻtkazish, shuningdek, Vazirlar Mahkamasining 2019-yil 22-martdagi 242-son qarori bilan tasdiqlangan Oʻzbekiston Respublikasi Vazirlar Mahkamasining Reglamentida belgilangan muddatlarda kelishish; “Davsuvxoʻjaliknazorat” davlat inspeksiyasi rahbarlari va xodimlarining xizmat safarlarini Oʻzbekiston Respublikasi Prezidentining “Mansabdor shaxslarning xorijiy mamlakatlarga chiqish tartibini takomillashtirish choralari toʻgʻrisida” 2014-yil 5-martdagi PQ-2142-son va “Xorijiy xizmat safarlarida boʻlish samaradorligi va xorijiy delegatsiyalarning Oʻzbekiston Respublikasiga tashriflarini tashkil etish uchun mansabdor shaxslarning shaxsiy masʼuliyatini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga toʻliq mos ravishda amalga oshirish va tashkil etish, xizmat safarlarining asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; “Davsuvxoʻjaliknazorat” davlat inspeksiyasi xodimlarini ragʻbatlantirish va intizomiy javobgarlikka tortish masalalarini hal qilish; “Davsuvxoʻjaliknazorat” davlat inspeksiyasi xodimlari tomonidan Vazirlar Mahkamasining 2016-yil 2-martdagi 62-son qarori bilan tasdiqlangan Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalari asosida tasdiqlangan “Davsuvxoʻjaliknazorat” davlat inspeksiyasi xodimlarining odob-axloq qoidalari talablariga rioya etilishini nazorat qilish; “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq “Davsuvxoʻjaliknazorat” davlat inspeksiyasi tizimida korrupsiya va boshqa qonunbuzarliklarning oldini olish choralarini koʻrish, shuningdek, huquq amaliyoti va qonunchilikni takomillashtirish boʻyicha chora-tadbirlarni ishlab chiqish va amalga oshirish yoʻli bilan ularni aniqlash, tahlil qilish, ularni yuzaga keltiruvchi sabablar va shart-sharoitlarni bartaraf etish; “Elektron hukumat toʻgʻrisida”gi Oʻzbekiston Respublikasi Qonunini amalga oshirish doirasida zamonaviy axborot-kommunikatsiya texnologiyalaridan foydalanish; jismoniy va yuridik shaxslarning murojaatlarini koʻrib chiqish boʻyicha ishlarni “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni, Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq samarali tashkil etish, jamoatchilik bilan bevosita va ochiq muloqot oʻrnatish, shaxsiy qabullarni muntazam ravishda oʻtkazish, shu jumladan, jismoniy va yuridik shaxslarning vakillarini joylarga borib qabul qilishni belgilangan muddatda va tartibda amalga oshirish; Oʻzbekiston Respublikasi Prezidentining Xalq qabulxonalari bilan samarali hamkorlikni, ularning faoliyatida “Davsuvxoʻjaliknazorat” davlat inspeksiyasi xodimlari va rahbarlarining faol ishtirok etishini tashkil etish, jismoniy va yuridik shaxslarning Oʻzbekiston Respublikasi Prezidenti Virtual qabulxonasidan tushgan murojaatlari oʻz vaqtida va toʻliq koʻrib chiqilishini taʼminlash; davlat siriga kiritilgan maʼlumotlar va maxfiy axborot bilan ishlashda qonunchilik hujjatlari talablariga rioya qilish; markaziy apparat xodimlari, hududiy inspektorlar va bosh mutaxassislar hamda Diagnostika markazi rahbarini belgilangan tartibda ishga qabul qilish va ular bilan mehnat shartnomasini bekor qilish; Diagnostika markazi ustavi va shtat jadvalini tasdiqlash; oʻz vakolatlari doirasida “Davsuvxoʻjaliknazorat” davlat inspeksiyasi tizimi xodimlari tomonidan bajarilishi majburiy boʻlgan buyruqlar chiqarish va koʻrsatmalar berish; “Davsuvxoʻjaliknazorat” davlat inspeksiyasiga yuklangan vazifalar ijrosini taʼminlash doirasida davlat organlari va boshqa tashkilotlar, loyiha tashkilotlari, ilmiy va taʼlim muassasalari, shuningdek, xalqaro tashkilotlar va xorijiy kompaniyalarning yuqori malakali mutaxassislarini ekspert sifatida jalb qilish; zarur hollarda, xodimlarning shtatdagi belgilangan umumiy soni doirasida “Davsuvxoʻjaliknazorat” davlat inspeksiyasi tuzilmasiga oʻzgartirishlar kiritish; gidrotexnika inshootlarining xavfsizligi sohasida yagona davlat siyosati amalga oshirilishini taʼminlash. “Davsuvxoʻjaliknazorat” davlat inspeksiyasi qonunchilik hujjatlariga muvofiq boshqa funksional vazifalariga ham ega boʻlishi mumkin. 25. Quyidagilar “Davsuvxoʻjaliknazorat” davlat inspeksiyasi boshligʻi oʻrinbosarining asosiy funksional vazifalari hisoblanadi: “Davsuvxoʻjaliknazorat” davlat inspeksiyasi boshligʻi vaqtincha boʻlmaganda, tegishli buyruq asosida uning vazifalarini bajarish; “Davsuvxoʻjaliknazorat” davlat inspeksiyasining oʻzi nazorat qiladigan tarkibiy boʻlinmalari faoliyatini muvofiqlashtirish, nazorat qilish va bevosita boshqarish, ularning xodimlari oʻrtasida vazifalarni taqsimlash; oʻzi nazorat qiladigan tarkibiy boʻlinmalar tomonidan prognoz koʻrsatkichlarning soʻzsiz bajarilishini taʼminlash choralarini koʻrish, boʻlinmalar rahbarlarining hisobotlarini muntazam ravishda eshitib borish va ushbu koʻrsatkichlarga erishish uchun ularning shaxsiy masʼuliyatini oshirish; oʻzi nazorat qiladigan tarkibiy boʻlinmalar rahbarlarining ish rejalarini tasdiqlash, ularning bajarilishi yuzasidan nazoratni taʼminlash; Oʻzbekiston Respublikasi Prezidentining farmonlari, qarorlari, farmoyishlari, Vazirlar Mahkamasining qarorlari, farmoyishlari va topshiriqlari ijrosini taʼminlash, oʻzi nazorat qiladigan tarkibiy boʻlinmalarda ijro intizomini mustahkamlash boʻyicha kompleks amaliy chora-tadbirlarni amalga oshirish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga, “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat boshqaruvi organlari, xoʻjalik birlashmalari, shuningdek, barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son va “Ijro.gov.uz” ijro intizomi idoralararo yagona elektron tizimi samarali faoliyat koʻrsatishini taʼminlashga qaratilgan qoʻshimcha chora-tadbirlar toʻgʻrisida” 2021-yil 31-maydagi PQ-5132-son qarorlariga muvofiq tarkibiy boʻlinma rahbarlarining shaxsiy masʼuliyatini oshirish choralarini koʻrish; “Davsuvxoʻjaliknazorat” davlat inspeksiyasining yigʻilishi qarorlari, “Davsuvxoʻjaliknazorat” davlat inspeksiyasi boshligʻining buyruqlari va topshiriqlari oʻz vaqtida va sifatli bajarilishini taʼminlash; xizmat safarlarini Oʻzbekiston Respublikasi Prezidentining “Mansabdor shaxslarning xorijiy mamlakatlarga chiqish tartibini takomillashtirish choralari toʻgʻrisida” 2014-yil 5-martdagi PQ-2142-son va “Xorijiy xizmat safarlarida boʻlish samaradorligi va xorijiy delegatsiyalarning Oʻzbekiston Respublikasiga tashriflarini tashkil etish uchun mansabdor shaxslarning shaxsiy masʼuliyatini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga toʻliq mos ravishda amalga oshirish, xizmat safarlarining asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash. 26. Quyidagilar “Davsuvxoʻjaliknazorat” davlat inspeksiyasi markaziy apparati xodimlarining asosiy funksional vazifalari hisoblanadi: “Davsuvxoʻjaliknazorat” davlat inspeksiyasi markaziy apparatiga yuklangan vazifalar va funksiyalarning bajarilishini tashkil etish; oʻz vakolatlari doirasida hududiy inspektorlar va bosh mutaxassislar hamda Diagnostika markazi faoliyatini muvofiqlashtirish; prognoz koʻrsatkichlarning bajarilishini muntazam tahlil qilish, hududiy inspektorlar va bosh mutaxassislar hamda Diagnostika markazi ushbu koʻrsatkichlarga soʻzsiz erishishini taʼminlashga qaratilgan qoʻshimcha chora-tadbirlarni amalga oshirish boʻyicha takliflarni “Davsuvxoʻjaliknazorat” davlat inspeksiyasi boshligʻi oʻrinbosariga kiritish; “Davsuvxoʻjaliknazorat” davlat inspeksiyasining yigʻilishi qarorlari, boshliq va uning oʻrinbosarining buyruqlari va topshiriqlari oʻz vaqtida va sifatli bajarilishini taʼminlash; xodimlarning har choraklik ish rejalari ishlab chiqilishini, ularning tasdiqlash uchun kiritilishini, ularda koʻrsatilgan vazifalar va tadbirlarning oʻz vaqtida va sifatli bajarilishini taʼminlash; xodimlar faoliyatiga oid masalalar yuzasidan qonunchilik hujjatlarini takomillashtirish boʻyicha takliflarni ishlab chiqish va ularni koʻrib chiqish uchun “Davsuvxoʻjaliknazorat” davlat inspeksiyasi rahbariyatiga kiritish; xizmat safarlarini Oʻzbekiston Respublikasi Prezidentining “Mansabdor shaxslarning xorijiy mamlakatlarga chiqish tartibini takomillashtirish choralari toʻgʻrisida” 2014-yil 5-martdagi PQ-2142-son va “Xorijiy xizmat safarlarida boʻlish samaradorligi va xorijiy delegatsiyalarning Oʻzbekiston Respublikasiga tashriflarini tashkil etish uchun mansabdor shaxslarning shaxsiy masʼuliyatini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga toʻliq mos ravishda amalga oshirish, xizmat safarlarining asoslanganligi, samaradorligi va natijadorligini, xizmat safari uchun ajratiladigan mablagʻlardan maqsadli va oqilona foydalanishni taʼminlash; Vazirlar Mahkamasining 2016-yil 2-martdagi 62-son qarori bilan tasdiqlangan Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalari asosida tasdiqlangan “Davsuvxoʻjaliknazorat” davlat inspeksiyasi xodimlarining odob-axloq qoidalari talablariga rioya etish, tarkibiy boʻlinmalar xodimlari tomonidan ushbu qoidalarga rioya etilishini taʼminlash; jismoniy va yuridik shaxslarning murojaatlarini “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni, Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq koʻrib chiqish, jamoatchilik bilan bevosita va ochiq muloqot oʻrnatish, shaxsan qabul qilishni muntazam ravishda oʻtkazish, shu jumladan, jismoniy va yuridik shaxslarning vakillarini joylarga borib qabul qilishni belgilangan muddatda va tartibda amalga oshirish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq ularning faoliyatida faol ishtirok etish, jismoniy va yuridik shaxslarning Oʻzbekiston Respublikasi Prezidenti Virtual qabulxonasidan tushgan murojaatlari oʻz vaqtida va toʻliq koʻrib chiqilishini taʼminlash. 27. Quyidagilar “Davsuvxoʻjaliknazorat” davlat inspeksiyasining hududiy inspektorlari va bosh mutaxassislarining asosiy funksional vazifalari hisoblanadi: oʻz faoliyatiga tegishli prognoz koʻrsatkichlarga soʻzsiz erishishni taʼminlash boʻyicha amaliy chora-tadbirlarni ishlab chiqish va amalga oshirish; “Davsuvxoʻjaliknazorat” davlat inspeksiyasining yigʻilishi qarorlari, “Davsuvxoʻjaliknazorat” davlat inspeksiyasi boshligʻi va uning oʻrinbosarining buyruqlari va topshiriqlari oʻz vaqtida va sifatli bajarilishini taʼminlash; Vazirlar Mahkamasining 2016-yil 2-martdagi 62-son qarori bilan tasdiqlangan Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalari asosida tasdiqlangan odob-axloq qoidalari talablariga rioya etilishini taʼminlash; “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq korrupsiya va boshqa qonunbuzarliklarning oldini olish choralarini koʻrish, shuningdek, qonunchilikni takomillashtirish boʻyicha chora-tadbirlarni ishlab chiqish va amalga oshirish yoʻli bilan ularni aniqlash, tahlil qilish, ularni yuzaga keltiruvchi sabablar va shart-sharoitlarni bartaraf etish; jismoniy va yuridik shaxslarning murojaatlarini “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni, Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq koʻrib chiqish, jamoatchilik bilan bevosita va ochiq muloqot oʻrnatish, shaxsan qabul qilishni muntazam ravishda oʻtkazish, shu jumladan, jismoniy va yuridik shaxslarning vakillarini joylarga borib qabul qilishni belgilangan muddatlarda va tartibda amalga oshirish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq ularning faoliyatida faol ishtirok etish, jismoniy va yuridik shaxslarning Oʻzbekiston Respublikasi Prezidenti Virtual qabulxonasidan tushgan murojaatlari oʻz vaqtida va toʻliq koʻrib chiqilishini taʼminlash. 28. “Davsuvxoʻjaliknazorat” davlat inspeksiyasi boshligʻi: “Davsuvxoʻjaliknazorat” davlat inspeksiyasiga yuklangan vazifalar va funksiyalarning bajarilishi; ushbu Nizomning 24-bandida koʻrsatilgan oʻz funksional vazifalarining sifatli bajarilishi uchun shaxsan javobgardir. 29. Boshliq oʻrinbosari: mutasaddilik qilinadigan xodimlar tomonidan “Davsuvxoʻjaliknazorat” davlat inspeksiyasiga yuklangan vazifalar va funksiyalarning bajarilishi; ushbu Nizomning 25-bandida koʻrsatilgan oʻz funksional vazifalarining sifatli bajarilishi uchun shaxsan javobgardir. 30. Markaziy apparat xodimlari: markaziy apparat xodimlariga yuklangan vazifalar va funksiyalarning bajarilishi; ushbu Nizomning 26-bandida koʻrsatilgan oʻz funksional vazifalarining sifatli bajarilishi uchun shaxsan javobgardir. 31. Hududiy inspektorlar va bosh mutaxassislar: hududiy inspektorlar va bosh mutaxassislarga yuklangan vazifalar va funksiyalarning bajarilishi; ushbu Nizomning 27-bandida koʻrsatilgan oʻz funksional vazifalarining sifatli bajarilishi uchun shaxsan javobgardir. 32. “Davsuvxoʻjaliknazorat” davlat inspeksiyasiga Vazirlar Mahkamasi taqdimnomasiga koʻra Oʻzbekiston Respublikasi Prezidenti tomonidan lavozimga tayinlanadigan va lavozimdan ozod etiladigan boshliq rahbarlik qiladi. “Davsuvxoʻjaliknazorat” davlat inspeksiyasi boshligʻining oʻrinbosari Vazirlar Mahkamasi tomonidan lavozimga tayinlanadi va lavozimdan ozod etiladi. “Davsuvxoʻjaliknazorat” davlat inspeksiyasi xodimlari mehnatga haq toʻlash shartlari boʻyicha: boshliq — vazirga; boshliq oʻrinbosari — vazir oʻrinbosariga; katta mutaxassislar — vazirlikning bosh boshqarma boshligʻiga; mutaxassislar — vazirlikning boʻlim boshligʻiga; hududiy inspektorlar — viloyatlar hokimliklarining boshqarma boshliqlariga; hududiy bosh mutaxassislar — viloyatlar hokimliklarining bosh mutaxassislariga tenglashtiriladi. 33. Boshliq: “Davsuvxoʻjaliknazorat” davlat inspeksiyasi markaziy apparati xodimlarini, hududiy inspektorlar va bosh mutaxassislarni ishga qabul qiladi va ular bilan mehnat shartnomasini bekor qiladi; oʻz vakolatiga kiruvchi masalalar boʻyicha oʻtkaziladigan Vazirlar Mahkamasi Rayosati majlislarida, yigʻilishlarida belgilangan tartibda ishtirok etadi. Boshliq qonunchilik hujjatlariga muvofiq boshqa vakolatlarni ham amalga oshirishi mumkin. 34. Hududiy inspektorlar oʻz faoliyatini “Davsuvxoʻjaliknazorat” davlat inspeksiyasi boshligʻi tomonidan tasdiqlangan nizom va ish rejalari asosida amalga oshiradi. Hududiy inspektorlar funksional vazifalarini amaliy yordam koʻrsatadigan hududiy bosh mutaxassislar bilan birgalikda bajaradi. 35. Hududiy bosh mutaxassislar: hududiy inspektor vaqtincha boʻlmaganda “Davsuvxoʻjaliknazorat” davlat inspeksiyasi boshligʻining tegishli buyrugʻi asosida uning vazifalarini bajaradi; nazoratdagi obyektlarning texnik holatini aniqlash boʻyicha diagnostika ishlarini tashkil etishda ishtirok etadi; gidrotexnika inshootlarining umumiy texnik holatini aniqlash va natijalari boʻyicha tashkilotlarga taqdimnoma xamda koʻrsatmalar yozishda inspektorga takliflar kiritadi; hududiy inspektorning funksional majburiyatlari bajarilishida amaliy yordam koʻrsatadi. 36. Diagnostika markazi gidrotexnika inshootlarining texnik holati ishonchliligini diagnostika qiladi, joylarda oʻrganadi, naturada kuzatuv ishlarini amalga oshiradi va kadastrlarni yuritish ishlarini, shuningdek, xavfsizlik deklaratsiyasi ekspertizasini amalga oshiradi. Diagnostika markazi “Davsuvxoʻjaliknazorat” davlat inspeksiyasi tomonidan suv xoʻjaligi obyektlaridan foydalanuvchi tashkilotlar va boshqa buyurtmachilar bilan tuzilgan shartnomalarga muvofiq bajarilgan ishlar hamda koʻrsatilgan xizmatlardan olinadigan daromadlar hamda qonunchilikda taqiqlanmagan boshqa manbalar hisobiga moliyalashtiriladi. 37. “Davsuvxoʻjaliknazorat” davlat inspeksiyasining markaziy apparati xodimlarining hududiy inspektorlar va bosh mutaxassislar bilan oʻzaro hamkorligi “Davsuvxoʻjaliknazorat” davlat inspeksiyasi boshligʻi va uning oʻrinbosari tomonidan taʼminlanadi. 38. “Davsuvxoʻjaliknazorat” davlat inspeksiyasi markaziy apparati xodimlari hududiy inspektorlar va bosh mutaxassislar hamda Diagnostika markazi bilan oʻz faoliyati yoʻnalishlari boʻyicha hamkorlik qilish sohasida: hududiy inspektorlar va bosh mutaxassislarga hamda Diagnostika markaziga rahbariyat topshiriqlarini yetkazadi hamda ularning bajarilishini nazorat qiladi; “Davsuvxoʻjaliknazorat” davlat inspeksiyasining hududiy inspektorlari va bosh mutaxassislari hamda Diagnostika markaziga ularning bevosita faoliyati boʻyicha soʻrovlar yuboradi hamda ularning ijro etilishini nazorat qiladi; “Davsuvxoʻjaliknazorat” davlat inspeksiyasining hududiy inspektorlari va bosh mutaxassislari hamda Diagnostika markazi faoliyatini tekshiradi va oʻrganadi, umumlashtiradi, uni takomillashtirishga qaratilgan chora-tadbirlarni ishlab chiqadi; “Davsuvxoʻjaliknazorat” davlat inspeksiyasining hududiy inspektorlari va bosh mutaxassislari hamda Diagnostika markazi faoliyatini tashkil etish va faoliyati natijalari toʻgʻrisida hisobot va axborot materiallari, statistika maʼlumotlari va boshqa maʼlumotlarni toʻplashni tashkil etadi; “Davsuvxoʻjaliknazorat” davlat inspeksiyasining hududiy inspektorlari va bosh mutaxassislari hamda Diagnostika markazi ish rejalarini tahlil qiladi, ularning faoliyatini rejalashtirishni takomillashtirishga doir choralar koʻradi; “Davsuvxoʻjaliknazorat” davlat inspeksiyasining hududiy inspektorlari va bosh mutaxassislari hamda Diagnostika markazidan tushgan takliflarni koʻrib chiqadi. 39. “Davsuvxoʻjaliknazorat” davlat inspeksiyasining hududiy inspektorlari va bosh mutaxassislari hamda Diagnostika markazi markaziy apparati xodimlari bilan hamkorlik qiladi, shu jumladan: “Davsuvxoʻjaliknazorat” davlat inspeksiyasi rahbariyati topshiriqlari ijrosi haqida axborot beradi; oʻz ishi natijalari toʻgʻrisidagi hisobotlarni belgilangan tartibda va muddatlarda “Davsuvxoʻjaliknazorat” davlat inspeksiyasi markaziy apparatiga taqdim qiladi; gidrotexnika inshootlari xavfsizligini taʼminlashga qaratilgan takliflarni “Davsuvxoʻjaliknazorat” davlat inspeksiyasi markaziy apparatiga yuboradi. 40. “Davsuvxoʻjaliknazorat” davlat inspeksiyasining markaziy apparati xodimlari, hududiy inspektorlari va bosh mutaxassislari hamda Diagnostika markazining oʻzaro hamkorligi jarayonida yuzaga keladigan kelishmovchiliklar “Davsuvxoʻjaliknazorat” davlat inspeksiyasi boshligʻining topshirigʻiga binoan uning oʻrinbosari tomonidan koʻrib chiqiladi. Agar koʻrib chiqishdan keyin kelishmovchiliklar tartibga solinmasa, u boʻyicha qaror bevosita “Davsuvxoʻjaliknazorat” davlat inspeksiyasi boshligʻi tomonidan qabul qilinadi. 41. “Davsuvxoʻjaliknazorat” davlat inspeksiyasi oʻz vazifalari va funksiyalarini amalga oshirishda boshqa davlat boshqaruvi organlari, mahalliy ijro etuvchi hokimiyat organlari, idoralar va boshqa tashkilotlar bilan hamkorlik qiladi. 42. “Davsuvxoʻjaliknazorat” davlat inspeksiyasining hududiy inspektorlari va bosh mutaxassislari oʻz vakolatlari doirasida boshqa davlat boshqaruvi organlarining hududiy boʻlinmalari, mahalliy ijro etuvchi hokimiyat organlari, idoralar va boshqa tashkilotlar bilan hamkorlik qiladi. 43. “Davsuvxoʻjaliknazorat” davlat inspeksiyasi huzurida Oʻzbekiston Respublikasi Favqulodda vaziyatlar vazirligi, Ichki ishlar vazirligi, Mudofaa vazirligi, Milliy gvardiya, Suv xoʻjaligi vazirligi, Energetika vazirligi va boshqa vakolatli idoralarning rahbariyatidan iborat boʻlgan Ekspertlar kengashi tuziladi. “Davsuvxoʻjaliknazorat” davlat inspeksiyasi boshligʻi lavozimiga koʻra Ekspertlar kengashi raisi hisoblanadi. Ekspertlar kengashining tarkibi va Nizomi Vazirlar Mahkamasi tomonidan tasdiqlanadi. Ekspertlar kengashi oʻz ishini Vazirlar Mahkamasi tomonidan tasdiqlanadigan Nizom asosida amalga oshiradi. 44. “Davsuvxoʻjaliknazorat” davlat inspeksiyasi va uning hududiy inspektorlari va bosh mutaxassislari moddiy-texnik taʼminoti, tizim xodimlari mehnatiga haq toʻlash Oʻzbekiston Respublikasi Davlat budjeti mablagʻlari va budjetdan tashqari mablagʻlar hisobidan amalga oshiriladi. 45. “Davsuvxoʻjaliknazorat” davlat inspeksiyasi boshligʻi “Davsuvxoʻjaliknazorat” davlat inspeksiyasining faoliyati toʻgʻrisida Vazirlar Mahkamasiga, Oʻzbekiston Respublikasi Prezidenti Administratsiyasining tegishli tarkibiy boʻlinmasiga va Oʻzbekiston Respublikasi Prezidentiga muntazam ravishda hisobot beradi. 46. Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari “Davsuvxoʻjaliknazorat” davlat inspeksiyasi tomonidan Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari va boshqa hujjatlari, parlament va deputat soʻrovlari, Oʻzbekiston Respublikasi Prezidenti hujjatlari va topshiriqlari bajarilishi monitoringini olib boradi, shuningdek, joylarda ishlarning real holatini muntazam oʻrganadi, muammolarni har tomonlama tahlil qiladi hamda shu asosda strategik va ustuvor vazifalarni amalga oshirish yuzasidan kompleks takliflarni ishlab chiqadi. “Davsuvxoʻjaliknazorat” davlat inspeksiyasi faoliyatining samaradorligiga xolisona baho beradi. 47. Monitoring va baholash natijalariga koʻra “Davsuvxoʻjaliknazorat” davlat inspeksiyasining alohida oʻrnak koʻrsatgan rahbarlari, mansabdor shaxslari va xodimlari ragʻbatlantiriladi yoxud yoʻl qoʻyilgan jiddiy kamchiliklar uchun egallab turgan lavozimidan ozod etishgacha boʻlgan javobgarlikka tortiladi. 48. “Davsuvxoʻjaliknazorat” davlat inspeksiyasi qonunchilik hujjatlarida belgilangan tartibda qayta tashkil etiladi va tugatiladi. 1. Mazkur Nizom Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi huzuridagi Ekspertlar kengashining (keyingi oʻrinlarda — Ekspertlar kengashi) asosiy vazifalari, huquqlari va majburiyatlarini, shuningdek, faoliyatini tashkil etish tartibini belgilaydi. 2. Ekspertlar kengashi gidrotexnika inshootlaridan bexatar foydalanish va ularning ishonchli ishlashining eng muhim masalalarini koʻrib chiqqan holda ulardan foydalanishni belgilovchi kollegial organ hisoblanadi. Ekspertlar kengashi Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi faoliyatini tashkil etish chora-tadbirlari toʻgʻrisida” 2021-yil 22-apreldagi PQ-5090-son qaroriga, Vazirlar Mahkamasining “Gidrotexnika inshootlarining xavfsizligi toʻgʻrisida” Oʻzbekiston Respublikasi Qonunini amalga oshirish chora-tadbirlari toʻgʻrisida” 1999-yil 16-noyabrdagi 499-son qaroriga hamda ushbu Nizomga muvofiq faoliyat yuritadi. 3. Ekspertlar kengashi oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, shuningdek, ushbu Nizomga va boshqa qonunchilik hujjatlariga amal qiladi. 4. Quyidagilar Ekspertlar kengashining asosiy vazifalari hisoblanadi: xavf darajasi yuqori boʻlgan suv xoʻjaligi obyektlarining xavfsizligi boʻyicha idoralararo samarali hamkorlikni taʼminlash; xavf darajasi yuqori boʻlgan suv xoʻjaligi obyektlarining xavfsizligi va ishonchli ishlashi boʻyicha ustuvor masalalarni koʻrib chiqish; xavf darajasi yuqori boʻlgan suv xoʻjaligi obyektlarining xavfsiz va ishonchli ishlashi uchun ularni rekonstruksiya qilish va qayta jihozlash boʻyicha kechiktirib boʻlmaydigan ishlarni amalga oshirish yuzasidan tavsiyalar berish; xavf darajasi yuqori boʻlgan suv xoʻjaligi obyektlarining xavfsizlik deklaratsiyasi ekspertizasi natijalari boʻyicha qarorlar qabul qilish. 5. Ekspertlar kengashi: a) xavf darajasi yuqori boʻlgan suv xoʻjaligi obyektlari roʻyxatiga qoʻshimcha va oʻzgartirishlar kiritish boʻyicha takliflarni koʻrib chiqadi hamda xulosa beradi; b) quyidagilarni: gidrotexnika inshootlarining xavfsizligi deklaratsiyalarining ekspertiza xulosalarini; gidrotexnika inshootlari diagnostikasi va xavfsizlik deklaratsiyalari ekspertizasi bilan bogʻliq mehnat sarflari normalar (meʼyorlar)ini; gidrotexnika inshootlarining xavfsizligini taʼminlash talablarini oʻz ichiga olgan standartlar va boshqa texnik jihatdan tartibga solish sohasidagi normativ hujjatlarni; gidrotexnika inshootlarining holati va xavfsizligini taʼminlash boʻyicha texnik talablarni; gidrotexnika inshootlarining holati va xavfsizligini taʼminlashga qaratilgan dasturlar va tadbirlarni; gidrotexnika inshootlari xavfsizlik deklaratsiyalarini va ularning xavfsizligi bilan bogʻliq boshqa hujjatlarni ekspertiza qiluvchi ekspertlar tarkibini har uch yilda bir marta; ekspertlar tarkibini tanlash boʻyicha tartibni tasdiqlaydi. 6. Ekspertlar kengashi quyidagi huquqlarga ega: oʻz vakolati doirasiga kiruvchi masalalar boʻyicha xulosalar, tavsiyalar, takliflar berish va qarorlar qabul qilish; davlat boshqaruvi organlaridan va mahalliy ijro etuvchi hokimiyat organlaridan Ekspertlar kengashi vakolatiga kiruvchi masalalarni hal etishga doir maʼlumotlarni belgilangan tartibda soʻrab olish; gidrotexnika inshootlarining texnik holatini, xavfsiz ishlashini taʼminlash bilan bogʻliq masalalar boʻyicha tegishli davlat boshqaruvi organlaridan va mahalliy ijro etuvchi hokimiyat organlaridan qabul qilingan qarorlar, buyruqlar, tasdiqlangan ish rejalari, koʻrsatmalar va boshqa tegishli maʼlumotlarni talab qilib qilish, zarur hollarda tegishli vazirliklar, idoralar va tashkilotlar mutaxassislarini Ekspertlar kengashi ishiga jalb qilish; gidrotexnika inshootlarining xavfsizlik qoidalari qoʻpol ravishda buzilgan taqdirda gidrotexnika inshootlarini loyihalashtirish, qurish va ulardan foydalanishni vaqtincha toʻxtatish boʻyicha takliflar kiritish; suv xoʻjaligi obyektlaridan foydalanish yoxud daryolar oʻzanlari va ularga tutash inshootlarning quyi va yuqori hududlarida xoʻjalik va boshqa faoliyatni amalga oshirayotgan tashkilotlar faoliyatini, agar mazkur faoliyat gidrotexnika inshootlarining xavfsizligiga salbiy taʼsir koʻrsatishi mumkin boʻlsa, belgilangan tartibda taqiqlash yoki cheklash toʻgʻrisida takliflar kiritish. 7. Ekspertlar kengashi aʼzolarining asosiy vazifalari va funksiyalari quyidagilardan iborat: Ekspertlar kengashi yigʻilishida ishtirok etish; xizmat safarida va betob boʻlganda yoki boshqa xolisona sabablar bilan Ekspertlar kengashi yigʻilishida qatnashish imkoni boʻlmagan taqdirda rais bilan yozma kelishilgan holda oʻrniga oʻzining vakolatli vakili ishtirokini taʼminlash; Ekspertlar kengashining yigʻilishida faol ishtirok etish, kun tartibidagi masalalar, shuningdek, yigʻilish qarori loyihalari boʻyicha oʻzining takliflarini oʻz vaqtida berish hamda qaror loyihalarini belgilangan tartibda kelishish. 8. Ekspertlar kengashi mazkur Nizomga ilovada keltirilgan tarkibdan iborat boʻladi. 9. “Davsuvxoʻjaliknazorat” davlat inspeksiyasining boshligʻi Ekspertlar kengashi raisi (keyingi oʻrinlarda — rais) hisoblanadi. 10. Ekspertlar kengashining tarkibi Oʻzbekiston Respublikasi Favqulodda vaziyatlar vazirligi, Ichki ishlar vazirligi, Mudofaa vazirligi, Milliy gvardiya, Suv xoʻjaligi vazirligi, Energetika vazirligi va boshqa vakolatli idoralarning rahbariyatidan iborat boʻladi. 11. Ekspertlar kengashining faoliyati uning kotibi tomonidan tashkil etiladi. Ekspertlar kengashi kotibi kengash aʼzosi hisoblanmaydi. 12. Ekspertlar kengashi kotibi: Ekspertlar kengashining ish rejalari boʻyicha takliflarni oladi, tahlil qiladi va ish rejalari loyihalarini tayyorlaydi hamda belgilangan tartibda tasdiqlanishini tashkil qiladi; Ekspertlar kengashining yigʻilishi materiallari va boshqa zarur hujjatlar loyihalarini oʻz vaqtida tayyorlaydi, rais bilan kelishadi; Ekspertlar kengashi yigʻilishlarini tashkil etadi, kengash aʼzolarini yigʻilishdan kamida uch kun oldin yigʻilish sanasi, vaqti, joyi toʻgʻrisida xabardor qiladi, tegishli materiallarni koʻrib chiqish uchun yetkazadi; Ekspertlar kengashi yigʻilishi yakuni boʻyicha qabul qilingan qarorlar asosida kengash bayonnomasi loyihasini tayyorlaydi, kengash aʼzolari bilan kelishadi va belgilangan tartibda tasdiqlanishini hamda Ekspertlar kengashi aʼzolari va tegishli ijrochilarga yetkazilishini taʼminlaydi; Ekspertlar kengashi yigʻilishi bayonnomalari ijrosi yuzasidan tizimli monitoring olib boradi hamda raisga muntazam ravishda maʼlumot taqdim qilib boradi. 13. Ekspertlar kengashi yigʻilishi Ekspertlar kengashi raisi va uning oʻrinbosari rahbarligida hamda kengash aʼzolarining kamida 2/3 qismi ishtirok etgan taqdirda oʻtkaziladi. Ekspertlar kengashining har bir aʼzosi umumiy qarordan norozi boʻlgan taqdirda, oʻz fikrini bildirish huquqiga ega va bu bayonnomada qayd etiladi. Bayonnomada har bir masala boʻyicha ovoz berish natijalari koʻrsatiladi. Qoʻshimcha taklif etilgan maslahatchilar, mutaxassislar va ekspertlar ovoz berishda ishtirok etmaydilar. 14. Ekspertlar kengashi yigʻilishlari uning ish rejasiga muvofiq, shuningdek, zaruratga qarab oʻtkaziladi. 15. Kengash yigʻilishlarida xolisona sabablarga koʻra uning ayrim aʼzolari ishtirok etmagan taqdirda, Ekspertlar kengashi raisi bilan yozma ravishda kelishilgan holda ularning vakolatli vakillari qatnashadi. 16. Ekspertlar kengashi bayonnomasi Ekspertlar kengashi kotibi va yigʻilishda ishtirok etgan Ekspertlar kengashi barcha aʼzolari tomonidan imzolanadi hamda rais tomonidan tasdiqlanadi va kuchga kiradi. 17. Ekspertlar kengashining oʻz vakolatiga kiradigan masalalar boʻyicha qabul qilgan qarorlari barcha davlat hokimiyati va boshqaruvi organlari, jamoat birlashmalari va boshqa tashkilotlar tomonidan ijro etilishi majburiy hisoblanadi. 18. Ekspertlar kengashi qonunchilik hujjatlarida belgilangan tartibda qayta tashkil etiladi va tugatiladi. 1. Ushbu Nizom Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi (keyingi oʻrinlarda — Inspeksiya) xodimlarini moddiy ragʻbatlantirish tartibini belgilaydi. 2. Inspeksiya xodimlarini mukofotlash va ularga moddiy yordam koʻrsatish quyidagi mablagʻlar hisobidan amalga oshiriladi: a) Oʻzbekiston Respublikasi Davlat budjeti mablagʻlari hisobidan xodimlarga: 40 foiz miqdorida mehnatni ragʻbatlantirish koeffitsiyenti; uzoq muddat uzluksiz xizmati uchun lavozim maoshiga ustama; yilda ikki oylik mehnatga haq toʻlash fondi miqdorida mukofot; yilda bir marta oylik mehnatga haq toʻlash fondi miqdorida moddiy yordam; budjet muassasalari va tashkilotlari xodimlarini moddiy ragʻbatlantirish maxsus fondi hisobidan moddiy yordam. b) Oʻzbekiston Respublikasi Suv xoʻjaligi vazirligi huzuridagi Suv xoʻjaligini rivojlantirish jamgʻarmasi ( keyingi oʻrinlarda — Jamgʻarma) mablagʻlari hisobidan markaziy apparat xodimlariga: bayram kunlari uchun mukofotlar; xizmat majburiyatlarini vijdonan bajarganligi uchun lavozim maoshlariga ustamalar; sogʻligʻini tiklash va ijtimoiy himoya qilish maqsadida moddiy yordam; yiliga bir marta qishloq xoʻjaligi mahsulotlari sotib olish uchun moddiy yordam. 3. Oʻzbekiston Respublikasining Mustaqillik kuni, Konstitutsiya kuni, Yangi yil va Navroʻz bayrami uchun xodimlar lavozim maoshining (ragʻbatlantiruvchi koeffitsiyentlarni hisobga olgan holda) bir baravarigacha miqdorda ragʻbatlantiriladi. 4. Xizmat vazifalarini sidqidildan va samarali bajarib kelayotgan tashabbuskor xodimlarga lavozim maoshining (ragʻbatlantiruvchi koeffitsiyentni hisobga olgan holda) 200 foizigacha har oylik ustamalar belgilanadi. Ustamaning aniq miqdori: Inspeksiya boshligʻiga — Oʻzbekiston Respublikasi Vazirlar Mahkamasi tomonidan; Inspeksiya boshligʻi oʻrinbosari va markaziy apparat xodimlariga — Inspeksiya boshligʻi tomonidan belgilanadi. 5. Xodimlarni ijtimoiy qoʻllab-quvvatlash va ularning ish samaradorligini oshirish maqsadida har oyda (jamoa shartnomasiga muvofiq) yoʻl-transport xarajatlari uchun bazaviy hisoblash miqdorining bir baravarigacha hamda xodimning ovqatlanishi xarajatlariga koʻmaklashish maqsadida bazaviy hisoblash miqdorining ikki baravarigacha miqdorda toʻlovlar amalga oshiriladi. 6. Zarur hollarda (ragʻbatlantiruvchi koeffitsiyentni hisobga olgan holda) ikki oylik lavozim maoshi miqdorida (kam taʼminlangan oilalar, xodimning davolanishi, 50, 55, 60 yubiley yoshi munosabati bilan, shuningdek, pensiyaga chiqqanda, toʻy, dafn marosimi va boshqalar uchun) xodimlarga kasaba uyushmasi bilan kelishgan holda moddiy yordam puli beriladi. 7. Xodimlarga qishloq xoʻjaligi mahsulotlari sotib olish uchun har yili bir marta bazaviy hisoblash miqdorining 10 baravarigacha miqdorda toʻlov amalga oshiriladi. 9. Quyidagilar Inspeksiya xodimlarini ragʻbatlantirishni moliyalashtirish manbai hisoblanadi: Oʻzbekiston Respublikasi Davlat budjeti mablagʻlari; Jamgʻarma mablagʻlari; qonunchilik hujjatlarida taqiqlanmagan boshqa manbalar. 10. Xodimlarni moddiy ragʻbatlantirishni moliyalashtirish manbalari va miqdori qonunchilik hujjatlarida belgilangan tartibda tasdiqlangan xarajatlar smetasi hamda budjetdan tashqari jamgʻarma boʻyicha xarajatlar smetasi asosida amalga oshiriladi. Inspeksiya Jamgʻarma mablagʻlari hisobidan markaziy apparat xodimlarini kelgusi yilda ragʻbatlantirish boʻyicha takliflarini har yili 1-iyulga qadar Oʻzbekiston Respublikasi Suv xoʻjaligi vazirligiga taqdim qiladi. 11. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. T/r Inshootlar nomi Sinfi Asosiy texnik koʻrsatkichlari Foydalanuvchi tashkilot (vazirliklar va idoralar) Qoraqalpogʻison Respublikasi Kanallar 1. Oʻng qirgʻoq Tuyamoʻyin magi�tral kanali II Suv oʻtkazish qobiliyati — 200 m³/s Uzunligi — 31 km Suv xoʻjaligi vazirligi 2. Paxta-arna kanali III Suv oʻtkazish qobiliyati — 100 m³/s. Uzunligi — 27,5 km Suv xoʻjaligi vazirligi 3. Suyenli k�nali II Suv oʻtkazish qobiliyati — 121 m³/s. Uzunligi — 96,6 km Suv xoʻjaligi vazirligi 4. Parallel kanali II Suv oʻtkazish qobiliyati — 191 m³/s. Uzunligi — 36 km Suv xoʻjaligi vazirligi 5. Dostliq kanali (razvilka inshooti bilan) I Suv oʻtkazish qobiliyati — 380 m³/s. Uzunligi — 24,5 km Suv xoʻjaligi vazirligi 6. Kegeyli kanali I Suv oʻtkazish qobiliyati — 160 m³/s. Uzunligi — 55,4 km Suv xoʻjaligi vazirligi 7. Anasay kanali (Bessaga PK 134 inshooti bilan) III Suv oʻtkazish qobiliyati — 342 m³/s. Uzunligi — 13,5 km Suv xoʻjaligi vazirligi 8. Kuanish-jarma kanali I Suv oʻtkazish qobiliyati — 200 m³/s. Uzunligi — 81,2 km Suv xoʻjaligi vazirligi Gidrouzellar 9. Taxiatosh I Suv oʻtkazish qobiliyati — 11000 m³/s. “Amudaryo” havzasi suv xoʻjaligi birlashmasi 10. Paxta-arna kanali bosh inshooti II Suv oʻtkazish qobiliyati — 95 m³/s. “Amudaryo” havzasi suv xoʻjaligi birlashmasi Nasos stansiyalari 11. Bek-yab II Suv chiqarish qobiliyati — 66 m3/s. Agregatlar soni — 6 ta Suv xoʻjaligi vazirligi Kollektorlar 12. Bosh janubiy Qoraqalpoq (GYuKK) III Suv oʻtkazish qobiliyati — 100 m³/s. Uzunligi — 111 km Suv xoʻjaligi vazirligi Andijon viloyati Suv omborlari 1. Andijon I Loyihaviy suv hajmi — 1900 mln.m³ Toʻgʻon balandligi — 119 m Oʻzanli Suv xoʻjaligi vazirligi 2. Asaka — adir III Loyihaviy suv hajmi — 3,5 mln.m³ Toʻgʻon balandligi — 24 m Quyilma Suv xoʻjaligi vazirligi Kanallar 3. Shahrixonsoy kanali II Suv oʻtkazish qobiliyati — 240 m³/s. Uzunligi — 108,2 km Suv xoʻjaligi vazirligi 4. Andijonsoy kanali IV Suv oʻtkazish qobiliyati — 50 m³/s. Uzunligi — 76,6 km Suv xoʻjaligi vazirligi 5. Savay kanali III Suv oʻtkazish �obiliyati — 44 m³/s. Uzunligi — 47,4 km Suv xoʻjaligi vazirligi 6. Asaka tashlamasi III Suv oʻtkazish qobiliyati — 150 m³/s. Uzunligi — 75,8 km Suv xoʻjaligi vazirligi Gidrouzellar 7. JFK bosh inshooti II Suv oʻtkazish qobiliyati — 180 m³/s. Suv xoʻjaligi vazirligi 8. Kampirravot III Suv oʻtkazish qobiliyati — 380 m³/s. Suv xoʻjaligi vazirligi 9. Kuyganyor I Suv oʻtkazish qobiliyati — 1200 m³/s. “Sirdaryo” havzasi suv xoʻjaligi birlashmasi 10. Teshiktosh I Suv oʻtkazish qobiliyati — 1389 m³/s. Suv xoʻjaligi vazirligi 11. Quyquloq III Suv oʻtkazish qobiliyati — 139 m³/s. Suv xoʻjaligi vazirligi 12. Oltinkoʻl III Suv oʻtkazish qobiliyati — 150 m³/s. Suv xoʻjaligi vazirligi 13. Asaka II Suv oʻtkazish qobiliyati — 150 m³/s. Suv xoʻjaligi vazirligi Gidroelektrostansiyalar 14. Shahrixon GES № 5A III Quvvati — 11,4 MVt Agregatlar soni — 2 ta “Oʻzbekgidroenergo” AJ 15. Shahrixon GES № 6A III Quvvati — 7,7 MVt Agregatlar soni — 2 ta “Oʻzbekgidroenergo” AJ 16. JFK GES — 1 III Quvvati — 2,2 MVt Agregatlar soni — 1 ta “Oʻzbekgidroenergo” AJ 17. JFK GES — 3 III Quvvati — 7,05 MVt Agregatlar soni — 1 ta “Oʻzbekgidroenergo” AJ 18. Andijon 1 GES I Quvvati — 140 MVt Agregatlar soni — 4 ta “Oʻzbekgidroenergo” AJ 19. Andijon 2 GES II Quvvati — 50 MVt Agregatlar soni — 2 ta “Oʻzbekgidroenergo” AJ Buxoro viloyati Suv omborlari 1. Quyimozor II Loyihaviy suv hajmi — 320 mln.m³ Toʻgʻon balandligi — 28 m Quyilma Suv xoʻjaligi vazirligi 2. Toʻdakoʻl II Loyihaviy suv hajmi — 1389 mln.m³ Toʻgʻon balandligi — 11 m Quyilma Suv xoʻjaligi vazirligi 3. Shoʻrkoʻl III Loyihaviy suv hajmi — 170 mln.m³ Toʻgʻon balandligi — 14,5 m Quyilma Suv xoʻjaligi vazirligi Kanallar 4. Amu — Buxoro mashina kanali (ABMK) II Suv oʻtkazish qobiliyati — 350 m³/s. Uzunligi — 197 km Suv xoʻjaligi vazirligi Gidrouzellar 5. ABMK bosh inshooti II Suv oʻtkazish qobiliyati — 350 m³/s. “Amudaryo” havzasi suv xoʻjaligi birlashmasi 6. Xarxur II Suv oʻtkazish qobiliyati — 140 m³/s. Suv xoʻjaligi vazirligi 7. Toshrabot III Suv oʻtkazish qobiliyati — 402 m³/s. Suv xoʻjaligi vazirligi 8. Xachkab II Suv oʻtkazish qobiliyati — 59,6 m³/s. Suv xoʻjaligi vazirligi Nasos stansiyalari 9. Amu — Buxoro — 1 III Suv chiqarish qobiliyati — 68,8 m3/s. Agregatlar soni — 9 ta Suv xoʻjaligi vazirligi 10. Amu — Buxoro — 2 III Suv chiqarish qobiliyati — 105 m3/s. Agregatlar soni — 10 ta Suv xoʻjaligi vazirligi 11. Quyimozor III Suv chiqarish qobiliyati — 100 m3/s. Agregatlar soni — 6 ta Suv xoʻjaligi vazirligi 12. Qorovulbozor III Suv chiqarish qobiliyati — 22 m3/s. Agregatlar soni — 5 ta Suv xoʻjaligi vazirligi 13. Olot III Suv chiqarish qobiliyati — 40,5 m3/s. Agregatlar soni — 7 ta Suv xoʻjaligi vazirligi 14. Qorakoʻl III Suv chiqarish qobiliyati — 35,4 m3/s. Agregatlar soni — 6 ta Suv xoʻjaligi vazirligi 15. Quyimozor yordamchi III Suv chiqarish qobiliyati — 36,6 m3/s. Agregatlar soni — 12 ta Suv xoʻjaligi vazirligi Kollektorlar 16. Markaziy Buxoro III Suv oʻtkazish qobiliyati — 40 m³/s. Uzunligi — 126,8 km Suv xoʻjaligi vazirligi 17. Dengizkoʻl III Suv oʻtkazish qobiliyati — 35 m³/s. Uzunligi — 56,6 km Suv xoʻjaligi vazirligi 18. Ogʻitma tashlamasi III Suv oʻtkazish qobiliyati — 40 m³/s. Uzunligi — 68,7 km Suv xoʻjaligi vazirligi Jizzax viloyati Suv omborlari 1. Jizzax III Loyihaviy suv hajmi — 100 mln.m³ Toʻgʻon balandligi — 25 m Quyilma Suv xoʻjaligi vazirligi 2. Qorovultepa II Loyihaviy suv hajmi — 53 mln.m³ Toʻgʻon balandligi — 40 m Quyilma Suv xoʻjaligi vazirligi 3. Zomin II Loyihaviy suv hajmi — 52 mln.m³ Toʻgʻon balandligi — 74 m Oʻzanli Suv xoʻjal??i vazirligi 4. Xoʻjamushkent II Loyihaviy suv hajmi — 8 mln.m³ Toʻgʻon balandligi — 44,5 m Oʻzanli Suv xoʻjaligi vazirligi 5. Sarmich II Loyihaviy suv hajmi — 4,3 mln.m³ Toʻgʻon balandligi — 32 m Quyilma Suv xoʻjaligi vazirligi 6. Arnasoy II Loyihaviy suv hajmi — 1000 mln.m³ Toʻgʻon balandligi — 12 m Quyilma Suv xoʻjaligi vazirligi 7. Oqbuloq IV Loyihaviy suv hajmi — 1,8 mln.m³ Toʻgʻon balandligi — 20,0 m Quyilma Suv xoʻjaligi vazirligi Gidrouzellar 8. Jizzax suv taqsimoti inshooti — № 1 III Suv oʻtkazish qobiliyati — 540 m³/s. Suv xoʻjaligi vazirligi 9. Jizzax suv taqsimoti inshooti — № 4 III Suv oʻtkazish qobiliyati — 540 m³/s. Suv xoʻjaligi vazirligi Kanal 10. DM — 1 kanali PK317+00 dan PK987+00 gacha III Suv oʻtkazish qobiliyati — 38,6 m³/s, Uzunligi — 67,0 km Suv xoʻjaligi vazirligi Nasos stansiyalari 11. Jizzax bosh nasos stansiyasi DM — 1 kanali bilan PK0 — 317+00 gacha (JBNS) II Suv chiqarish qobiliyati — 137,7 m3/s. Agregatlar soni — 7 ta Suv xoʻjaligi vazirligi 12. Jizzax NS № 2 III Suv chiqarish qobiliyati — 90,8 m3/s. Agregatlar soni — 6 ta Suv xoʻjaligi vazirligi 13. Jizzax NS № 3 IV Suv chiqarish qobiliyati — 22 m3/s. Agregatlar soni — 4 ta Suv xoʻjaligi vazirligi 14. Arnasoy NS № 1 IV Suv chiqarish qobiliyati — 34,6 m3/s. Agregatlar soni — 14 ta Suv xoʻjaligi vazirligi 15. Arnasoy NS № 2 IV Suv chiqarish qobiliyati — 33,7 m3/s. Agregatlarsoni — 12 ta Suv xoʻjaligi vazirligi 16. Arnasoy NS № 3 IV Suv chiqarish qobiliyati — 18 m3/s. Agregatlar soni — 6 ta Suv xoʻjaligi vazirligi Kollektorlar 17. Jizzax bosh zovuri III Suv oʻtkazish qobiliyati — 92 m³/s. Uzunligi — 68km Suv xoʻjaligi vazirligi 18. Qli zovurida joylashgan inshoot (sharshara) III Suv oʻtkazish qobiliyati — 335 m³/s. Suv xoʻjaligi vazirligi Qashqadaryo viloyati Suv omborlari 1. Hisorok I Loyihaviy suv hajmi — 170 mln.m³ Toʻgʻon balandligi — 138,5 m Oʻzanli Suv xoʻjaligi vazirligi 2. Chimqoʻrgʻon II Loyihaviy suv hajmi — 500 mln.m³ Toʻgʻon balandligi — 33 m Oʻzanli Suv xoʻjaligi vazirligi 3. Pachkamar II Loyihaviy suv hjmi — 260 mln.m³ Toʻgʻon balandligi — 71 m Oʻzanli Suv xoʻjaligi vazirligi 4. Qalqama III Loyihaviy suv hajmi — 9,4 mln.m³ Toʻgʻon balandligi — 21 m Oʻzanli Suv xoʻjaligi vazirligi 5. Dehqonobod II Loyihaviy suv hajmi — 34,9 mln.m³ Toʻgʻon balandligi — 48,6 m Oʻzanli Suv xoʻjaligi vazirligi 6. Qizilsuv II Loyihaviy suv hajmi — 9,0 mln.m³ Toʻgʻon balandligi — 32,3 m Oʻzanli Suv xoʻjaligi vazirligi 7. Langar II Loyihaviy suv hajmi — 7,3 mln.m³ Toʻgʻon balandligi — 34 m Oʻzanli Suv xoʻjaligi vazirligi 8. Shoʻrobsoy IV Loyihaviy suv hajmi — 2,0 mln.m³ Toʻgʻon balandligi — 12 m Quyilma Suv xoʻjaligi vazirligi 9. Qamashi III Loyihaviy suv hajmi — 25,0 mln.m³ Toʻgʻon balandligi — 14,9 m Quyilma Suv xoʻjaligi vazirligi 10. Yangiqoʻrgʻon IV Loyihaviy suv hajmi — 3,3 mln.m³ Toʻgʻon balandligi — 16 m Quyilma Suv xoʻjaligi vazirligi 11. Noʻgʻayli IV Loyihaviy suv hajmi — 2,5 mln.m³ Toʻgʻon balandligi — 13,5 m Quyilma Suv xoʻjaligi vazirligi 12. Qorabogʻ II Loyihaviy suv hajmi — 7,5 mln.m³ Toʻgʻon balandligi — 31,5 m Quyilma Suv xoʻjaligi vazirligi 13. Talimarjon I Loyihaviy suv hajmi — 1525 mln.m³ Toʻgʻon balandligi — 35 m Quyilma Suv xoʻjaligi vazirligi 14. Shoʻrtan III Loyihaviy suv hajmi — 11,5 mln.m³ Toʻgʻon balandligi — 17 m Quyilma Energiteka vazirligi “Shurtangazkimyo” majmuasi 15. Guldara III Loyihaviy suv hajmi — 3,0 mln.m³ Toʻgʻon balandligi — 34 m Oʻzanli Suv xoʻjaligi vazirligi Kanallar 16. Qarshi magistral kanali I Suv oʻtkazish qobiliyati — 350 m³/s. Uzunligi — 203 km Suv xoʻjaligi vazirligi 17. Mirishkor kanali II Suv oʻtkazish qobiliyati — 150 m³/s. Uzunligi — 119 km Suv xoʻjaligi vazirligi 18. Eski Anhor kanali II Suv oʻtkazish qobiliyati — 60 m³/s. Uzunligi — 122 km Suv xoʻjaligi vazirligi Gidrouzellar 19. Yakkabogʻ III Suv oʻtkazish qobiliyati — 510 m³/s. Suv xoʻjaligi vazirligi 20. Oq suv II Suv oʻtkazish qobiliyati — 240 m³/s. Suv xoʻjaligi vazirligi 21. Gʻuzor III Suv oʻtkazish qobiliyati — 260 m³/s. Suv xoʻjaligi vazirligi 22. Qarshi III Suv oʻtkazish qobiliyati — 515 m³/s. Suv xoʻjaligi vazirligi Nasos stansiyalari 23. QMK NS № 1 I Suv chiqarish qobiliyati — 195 m3/s. Agregatlar soni — 6 ta Suv xoʻjaligi vazirligi 24. QMK NS № 2 I Suv chiqarish qobiliyati — 195 m3/s. Agregatlar soni — 6 ta Suv xoʻjaligi vazirligi 25. QMK NS № 3 I Suv chiqarish qobiliyati — 195 m3/s. Agregatlar soni — 6 ta Suv xoʻjaligi vazirligi 26. QMK NS № 4 I Suv chiqarish qobiliyati — 195 m3/s. Agregatlar soni — 6 ta Suv xoʻjaligi vazirligi 27. QMK NS № 5 I Suv chiqarish qobiliyati — 195 m3/s. Agregatlar soni — 6 ta Suv xoʻjaligi vazirligi 28. QMK NS № 6 I Suv chiqarish qobiliyati — 195 m3/s. Agregatlar soni — 6 ta Suv xoʻjaligi vazirligi 29. QMK NS № 7 III Suv chiqarish qobiliyati — 155 m3/s. Agregatlar soni — 7 ta Suv xoʻjaligi vazirligi Kollektorlar 30. Janubiy II Suv oʻtkazish qobiliyati — 65 m³/s. Uzunligi — 103 km Suv xoʻjaligi vazirligi 31. Shimoliy IV Suv oʻtkazish qobiliyati — 55 m³/s. Uzunligi — 67,9 km Suv xoʻjaligi vazirligi 32. Sichankoʻl II Suv oʻtkazish qobiliyati — 43 m³/s. Uzunligi — 61,3 km Suv xoʻjaligi vazirligi Gidroelektr stansiyalar 33. Hisorak GES I Quvvati — 45 Mvt, Agregatlar soni — 2 ta “Oʻzbekgidroenergo” AJ Navoiy viloyati Suv omborlari 1. Koʻksaroy III Loyihaviy suv hajmi 7,5 mln.m³ Toʻgʻon balandligi 23,5 m Oʻzanli Suv xoʻjaligi vazirligi Kanallar 2. Oʻng qirgʻoq II Suv oʻtkazish qobiliyati — 45 m³/s. Uzunligi — 49,8 km Suv xoʻjaligi vazirligi 3. ABK — 2 inshootlari bilan II Suv oʻtkazish qobiliyati — 150 m³/s. Uzunligi — 38 km Suv xoʻjaligi vazirligi Gidrouzellar 4. Karmana III Suv oʻtkazish qobiliyati — 550 m³/s. Suv xoʻjaligi vazirligi 5. Navbahor IV Suv oʻtkazish qobiliyati — 358 m³/s. Suv xoʻjaligi vazirligi 6. Navoiy IES I Suv oʻtkazish qobiliyati — 600 m³/s. “Issiqlik elektr stansiyalari” AJ Nasos stansiyalari 7. Qiziltepa II Suv chiqarish qobiliyati — 122 m3/s. Agregatlar soni — 10 ta Suv xoʻjaligi vazirligi 8. Qiziltepa № 1 II Suv chiqarish qobiliyati — 41,6 m3/s. Agregatlar soni — 26 ta Suv xoʻjaligi vazirligi 9. Navoiy IV Suv chiqarish qobiliyati — 22,8 m3/s. Agregatlar soni — 12ta Suv xoʻjaligi vazirligi 10. Konimex — 1 IV Suv chiqarish qobiliyati — 18,4 m3/s. Agregatlar soni — 9ta Suv xoʻjaligi vazirligi Kollektorlar 11. Dul — dul III Suv oʻtkazish qobiliyati — 20 m³/s. Uzunligi — 48,8 km Suv xoʻjaligi vazirligi Namangan viloyati Suv omborlari 1. Chortoq II Loyihaviy suv hajmi — 30 mln.m³ Toʻgʻon balandligi — 21,5 m Oʻzanli Suv xoʻjaligi vazirligi 2. Eskiyer III Loyihaviy suv hajmi — 18,5 mln.m³ Toʻgʻon balandligi — 28 m Quyilma Suv xoʻjaligi vazirligi 3. Koʻkseraksoy III Loyihaviy suv hajmi — 6,4 mln.m³ Toʻgʻon balandligi — 41 m Quyilma Suv xoʻjaligi vazirligi 4. Varzik II Loyihaviy suv hajmi — 18,2 mln.m³ Toʻgʻon balandligi — 39 m Quyilma Suv xoʻjaligi vazirligi 5. Jiydaliysoy II Loyihaviy suv hajmi — 47,7 mln.m³ Toʻgʻon balandligi — 65 m Quyilma Suv xoʻjaligi vazirligi 6. Yertikan III Loyihaviy suv hajmi — 20 mln.m³ Toʻgʻon balandligi — 28 m Quyilma Suv xoʻjaligi vazirligi 7. Qorasuv III Loyihaviy suv hajmi — 3,0 mln.m³ Toʻgʻon balandligi — 25 m Oʻzanli Suv xoʻjaligi vazirligi 8. Rezaksoy I Loyihaviy suv hajmi — 300 mln.m³ Toʻgʻon balandligi — 90 m Quyilma Suv xoʻjaligi vazirligi Kanallar 9. Shimoliy Fargʻona magistral kanali II Suv oʻtkazish qobiliyati — 110 m³/s. Uzunligi — 135 km Suv xoʻjaligi vazirligi 10. Katta Namangan magistral kanali III Suv oʻtkazish qobiliyati — 61,2 m³/s. Uzunligi — 127 km Suv xoʻjaligi vazirligi 11. Zardaryo kanali III Suv oʻtkazish qobiliyati — 70 m³/s. Uzunligi — 48 km Suv xoʻjaligi vazirligi 12. Qoʻshimcha toʻyintirish kanali (KDP), Haqqulobod suv uzeli, KAK bosh inshooti I Suv oʻtkazish qobiliyati — 330 m³/s. Uzunligi — 13,7 km “Sirdaryo” havzasi suv xoʻjaligi birlashmasi Gidrouzellar 13. Uchqoʻrgʻon I Suv oʻtkazish qobiliyati — 2720 m³/s. “Sirdaryo” havzasi suv xoʻjaligi birlashmasi 14. KFK bosh inshooti bilan II Suv oʻtkazish qobiliyati — 150 m³/s. “Sirdaryo” havzasi suv xoʻjaligi birlashmasi 15. Nanay I Suv oʻtkazish qobiliyati — 100 m³/s. Suv xoʻjaligi vazirligi 16. Gʻovosoy IV Suv oʻtkazish qobiliyati — 110 m³/s. Suv xoʻjaligi vazirligi 17. Teshiktosh IV Suv oʻtkazish qobiliyati — 320 m³/s. Suv xoʻjaligi vazirligi 18. Chodaksoy III Suv oʻtkazish qobiliyati — 120 m³/s. Suv xoʻjaligi vazirligi 19. Zardaryo kanali, bosh qismi inshooti bilan II Suv oʻtkazish qobiliyati — 75 m³/s. “Sirdaryo” havzasi suv xoʻjaligi birlashmasi 20. Quqimboy IV Suv oʻtkazish �obiliyati — 330 m³/s. Suv xoʻjaligi vazirligi Nasos stansiyalari 21. Namangan III Suv chiqarish qobiliyati — 40 m3/s. Agregatlar soni — 8 ta Suv xoʻjaligi vazirligi Gidroelektr stansiyalar 22. KFK — 1 kichik GES III Quvvati — 6 MVt Agregatlar soni — 2 ta “Oʻzbekgidroenergo” AJ 23. KFK — 2 kichik GES III Quvvati — 6 MVt Agregatlar soni — 2 ta “Oʻzbekgidroenergo” AJ 24. Qamchiq III Quvvati — 26 MVt Agregatlar soni — 4 ta “Oʻzbekgidroenergo” AJ Samarqand viloyati Suv omborlari 1. Kattaqoʻrgʻon II Loyihaviy suv hajmi — 900 mln.m³ Toʻgʻon balandligi — 31,2 m Quyilma Suv xoʻjaligi vazirligi 2. Qoratepa II Loyihaviy suv hajmi — 24 mln.m³ Toʻgʻon balandligi — 36 m Oʻzanli Suv xoʻjaligi vazirligi 3. Tusunsoy II Loyihaviy suv hajmi — 52,1 mln.m³ Toʻgʻon balandligi — 42 m Oʻzanli Suv xoʻjaligi vazirligi 4. Qorasuv III Loyihaviy suv hajmi — 29 mln.m³ Toʻgʻon balandligi — 15,2 m Oʻzanli Suv xoʻjaligi vazirligi 5. Sobirsoy IV Loyihaviy suv hajmi — 8 mln.m³ Toʻgʻon balandligi — 8,6 m Quyilma Suv xoʻjaligi vazirligi 6. Oq daryo III Loyihaviy suv hajmi — 130 mln.m³ Toʻgʻon balandligi — 20 m Oʻzanli Suv xoʻjaligi vazirligi 7. Kamangaron III Loyihaviy suv hajmi — 1,5 mln.m³ Toʻgʻon balandligi — 32 m Oʻzanli Suv xoʻjaligi vazirligi 8. Akchabsoy III Loyihaviy suv hajmi — 7,1 mln.m³ Toʻgʻon balandligi — 38 m Oʻzanli Suv xoʻjaligi vazirligi Kanallar 9. Eski Tuya — tartar kanali IV Suv oʻtkazish qobiliyati — 50 m³/s. Uzunligi — 96 km Suv xoʻjaligi vazirligi 10. Dargʻom kanali IV Suv oʻtkazish qobiliyati — 180 m³/s. Uzunligi — 92 km Suv xoʻjaligi vazirligi 11. Narpay kanali III Suv oʻtkazish qobiliyati — 90 m³/s. Uzunligi — 90 km Suv xoʻjaligi vazirligi Gidrouzellar 12. Oq — Qoradaryo II Suv oʻtkazish qobiliyati — 880 m³/s. Suv xoʻjal�gi vazirligi 13. Narpay III Suv oʻtkazish qobiliyati — 225 m³/s. Suv xoʻjaligi vazirligi 14. Damxoʻja III Suv oʻtkazish qobiliyati — 560 m³/s. Suv xoʻjaligi vazirligi 15. Rovotxoʻja II Suv oʻtkazish qobiliyati — 1025 m³/s. Suv xoʻjaligi vazirligi Gidroelektr stansiyalar 16. Xishrau II Quvvati — 21,9 MVt Agregatlar soni — 3 ta “Oʻzbekgidroenergo” AJ 17. Irtishar III Quvvati — 6,4 MVt Agregatlar soni — 2 ta “Oʻzbekgidroenergo” AJ 18. Toligulyan — 1 III Quvvati — 3 MVt Agregatlar soni — 2 ta “Oʻzbekgidroenergo” AJ 19. Toligulyan — 3 III Quvvati — 8,8 MVt Agregatlar soni — 2 ta “Oʻzbekgidroenergo” AJ 20. Urgut GES III Quvvati — 3 MVt Agregatlar soni — 6 ta “Oʻzbekgidroenergo” AJ Sirdaryo viloyati Suv ombori 1. Gidrotexnika inshooti I Loyihaviy suv hajmi — 350 mln.m³ Toʻgʻon balandligi — 30 m Quyilma Suv xoʻjaligi vazirligi Kanallar 2. Janubiy Mirzachoʻl I Suv oʻtkazish qobiliyati — 300 m³/s. Uzunligi — 124 km Suv xoʻjaligi vazirligi 3. Doʻstlik II Suv oʻtkazish qobiliyati — 260 m³/s. Uzunligi — 68,5 km “Sirdaryo” havzasi suv xoʻjaligi birlashmasi 4. Doʻstlik oʻng tarmoq IV Suv oʻtkazish qobiliyati — 52 m³/s. Uzunligi — 43 km Suv xoʻjaligi vazirligi 5. Markaziy tarmoq II Suv oʻtkazish qobiliyati — 164 m³/s. Uzunligi — 20 km Suv xoʻjaligi vazirligi 6. Markaziy oʻng tarmoq II Suv oʻtkazish qobiliyati — 55 m³/s. Uzunligi — 40 km Suv xoʻjaligi vazirligi 7. Markaziy chap tarmoq II Suv oʻtkazish qobiliyati — 65 m³/s. Uzunligi — 38 km Suv xoʻjaligi vazirligi Gidrouzellar 8. JMK bosh inshooti va 145 PK dagi inshooti bilan II Suv oʻtkazish qobiliyati — 300 m³/s. “Sirdaryo” havzasi suv xoʻjaligi birlashmasi Kollektorlar 9. Shoʻroʻzak III Suv oʻtkazish qobiliyati — 28 m³/s. Uzunligi — 76,5 km Suv xoʻjaligi vazirligi 10. Markaziy Mirzachoʻl II Suv oʻtkazish qobiliyati — 136 m³/s. Uzunligi — 76,4 km Suv xoʻjaligi vazirligi Gidroelektrostansiyalar 11. Farhod GESi GTI majmui I Quvvati — 126 MVt Agregatlar soni — 4 ta “Oʻzbekgidroenergo” AJ Surxondaryo viloyati Suv omborlari 1. Degrez IV Loyihaviy suv hajmi — 12,8 mln.m³ Toʻgʻon balandligi — 12,7 m Quyilma Suv xoʻjaligi vazirligi 2. Oq tepa IV Loyihaviy suv hajmi — 120 mln.m³ Toʻgʻon balandligi — 14 m Quyilma Suv xoʻjaligi vazirligi 3. Uchqizil IV Loyihaviy suv hajmi — 160 mln.m³ Toʻgʻon balandligi — 12 m Quyilma Suv xoʻjaligi vazirligi 4. Janubiy Surxon II Loyihaviy suv hajmi — 503 mln.m³ Toʻgʻon balandligi — 30 m Oʻzanli Suv xoʻjaligi vazirligi 5. Toʻpolang I Loyihaviy suv hajmi — 500 mln.m³ Toʻgʻon balandligi — 185 m Oʻzanli “Oʻzbekgidroenergo” AJ 6. Xangaransoy IV Loyihaviy suv hajmi — 7,62 mln.m³ Toʻgʻon balandligi — 45,0 m Oʻzanli Suv xoʻjaligi vazirligi 7. Obshirsoy IV Loyihaviy suv hajmi — 0,8 mln.m³ Toʻgʻon balandligi — 18,0 m Oʻzanli Suv xoʻjaligi vazirligi Kanallar 8. Sherobod mashina kanali (ShMK) III Suv oʻtkazish qobiliyati — 150 m³/s. Uzunligi — 88,2 km Suv xoʻjaligi vazirligi 9. Amu — Zang kanali II Suv oʻtkazish qobiliyati — 120 m³/s. Uzunligi — 57 km Suv xoʻjaligi vazirligi 10. Zang kanali III Suv oʻtkazish qobiliyati — 86 m³/s, Uzunligi — 53,8 km Suv xoʻjaligi vazirligi 11. Bobotogʻ kanali IV Suv oʻtkazish qobiliyati — 30 m³/s. Uzunligi — 43,1 km Suv xoʻjaligi vazirligi 12. Jayxun kanali II Suv oʻtkazish qobiliyati — 90 m³/s. Uzunligi — 18,1 km Suv xoʻjaligi vazirligi 13. Hazarbogʻ kanali II Suv oʻtkazish qobiliyati — 110 m³/s. Uzunligi — 53,6 km Suv xoʻjaligi vazirligi Gidrouzellar 14. Toʻpolang I Suv oʻtkazish qobiliyati — 600 m³/s. Suv xoʻjaligi vazirligi 15. Jarqoʻrgʻon I Suv oʻtkazish qobiliyati — 1000 m³/s. Suv xoʻjaligi vazirligi 16. Sherobod I Suv oʻtkazish qobiliyati — 525 m³/s. Suv xoʻjaligi vazirligi Nasos stansiyalari 17. Sherobod kanali III Suv chiqarish qobiliyati — 120 m3/s. Agregatlar soni — 6 ta Suv xoʻjaligi vazirligi 18. Amu — Zang — 1 kanali II Suv chiqarish qobiliyati — 125m3/s. Agregatlar soni — 5 ta Suv xoʻjaligi vazirligi 19. Amu — Zang — 2 kanali II Suv chiqarish qobiliyati — 97 m3/s. Agregatlar soni — 8 ta Suv xoʻjaligi vazirligi 20. Jayxun kanali III Suv chiqarish qobiliyati — 95 m3/s. Agregatlar soni — 7 ta Suv xoʻjaligi vazirligi 21. Bobotogʻ kanali II Suv chiqarish qobiliyati — 30,4 m3/s. Agregatlar soni — 8 ta Suv xoʻjaligi vazirligi Kollektorlar 22. Suv tashlash trakti (VST) IV Suv oʻtkazish qobiliyati — 92,3 m³/s. Uzunligi — 22 km Suv xoʻjaligi vazirligi Gidroelektr stansiyalar 23. Toʻpolang GES I Quvvati — 175 MVt Agregatlar soni — 4 ta “Oʻzbekgidroenergo” AJ Toshkent viloyati Suv omborlari 1. Ohangaron I Loyihaviy suv hajmi — 200 mln.m³ Toʻgʻon balandligi — 100 m Oʻzanli Suv xoʻjaligi vazirligi 2. Toshkent II Loyihaviy suv hajmi — 250 mln.m³ Toʻgʻon balandligi — 36,5 m Quyilma Suv xoʻjaligi vazir�igi Kanallar 3. Toshkent magistral kanali II Suv oʻtkazish qobiliyati — 87 m³/s. Uzunligi — 61,6 km Suv xoʻjaligi vazirligi 4. Chap qirgʻoq Qorasuv kanali II Suv oʻtkazish qobiliyati — 200 m³/s. Uzunligi — 89,9 km Suv xoʻjaligi vazirligi 5. Parkent kanali II Suv oʻtkazish qobiliyati — 57 m³/s. Uzunligi — 88,5 km Suv xoʻjaligi vazirligi 6. Hamdam kanali III Suv oʻtkaz�sh qobiliyati — 31 m³/s. Uzunligi — 74 km Suv xoʻjaligi vazirligi 7. Xon kanali III Suv oʻtkazish qobiliyati — 27,4 m³/s. Uzunligi — 44,1 km Suv xoʻjaligi vazirligi 8. Jun kanai III Suv oʻtkazish qobiliyati — 50 m³/s. Uzunligi — 18,2 km Suv xoʻjaligi vazirligi Gidrouzellar 9. Sharxiya III Suv oʻtkazish qobiliyati — 610 m³/s. Suv xoʻjaligi vazirligi 10. Yuqori Chirchiq II Suv oʻtkazish qobiliyati — 1600 m³/s. “Sirdaryo” HSXB 11. Oqqoʻrgʻon III Suv oʻtkazish qobiliyati — 1020 m³/s. Suv xoʻjaligi vazirligi Gidroelektr stansiyalar 12. Chorvoq I Quvvati — 666,0 MVt Agregatlar soni — 4 ta “Oʻzbekgidroenergo” AJ 13. Xoʻjakent II Quvvati — 165 MVt Agregatlar soni — 3 ta “Oʻzbekgidroenergo” AJ 14. Gʻazalkent II Quvvati — 120 MVt Agregatlar soni — 3 ta “Oʻzbekgidroenergo” AJ 15. Tovoqsoy II Quvvati — 72 MVt Agregatlar soni — 4 ta “Oʻzbekgidroenergo” AJ 16. Chirchiq II Quvvati — 84 MVt Agregatlar soni — 4 ta “Oʻzbekgidroenergo” AJ 17. Oq — qovoq — 1 II Quvvati — 34,7 MVt Agregatlar soni — 2 ta “Oʻzbekgidroenergo” AJ 18. Oq — qovoq — 2 III Quvvati — 9 MVt Agregatlar soni — 2 ta “Oʻzbekgidroenergo” AJ 19. Qibray III Quvvati — 11,2 MVt Agregatlar soni — 1 ta “Oʻzbekgidroenergo” AJ 20. Qadriya III Quvvati — 15,4 MVt Agregatlar soni — 4 ta “Oʻzbekgidroenergo” AJ 21. Salar III Quvvati — 11,2 MVt Agregatlar soni — 1 ta “Oʻzbekgidroenergo” AJ 22. Boʻzsuv III Quvvati — 4 MVt Agregatlar soni — 4 ta “Oʻzbekgidroenergo” AJ 23. Shayxontohur III Quvvati — 3,6 MVt Agregatlar soni — 3 ta “Oʻzbekgidroenergo” AJ 24. Boʻrjar III Quvvati — 6,4 MVt Agregatlar soni — 2 ta “Oʻzbekgidroenergo” AJ 25. Oq tepa II Quvvati — 16,6 MVt Agregatlar soni — 2 ta “Oʻzbekgidroenergo” AJ 26. Quyi Boʻzsuv GES — 1 III Quvvati — 15 MVt Agregatlar soni — 2 ta “Oʻzbekgidroenergo” AJ 27. Quyi Boʻzsuv GES — 2 III Quvvati — 7 MVt Agregatlar soni — 3 ta “Oʻzbekgidroenergo” AJ 28. Quyi Boʻzsuv GES — 3 III Quvvati — 11,2 MVt Agregatlar soni — 2 ta “Oʻzbekgidroenergo” AJ 29. Quyi Boʻzsuv GES — 4 III Quvvati — 17,6 MVt Agregatlar soni — 2 ta “Oʻzbekgidroenergo” AJ 30. Quyi Boʻzsuv GES — 6 III Quvvati — 4,4 MVt Agregatlar soni — 2 ta “Oʻzbekgidroenergo” AJ 31. Ohangaron GES III Quvvati — 21 MVt Agregatlar soni — 2 ta “Oʻzbekgidroenergo” AJ 32. Tuyabugʻuz GES III Quvvati — 11,4 MVt Agregatlar soni — 2 ta “Oʻzbekgidroenergo” AJ Fargʻona viloyati Suv omborlari 1. Gidrotexnika inshooti I Loyihaviy suv hajmi — 350,0 mln.m³ Toʻgʻon balandligi — 24,0 m Quyilma Suv xoʻjaligi vazirligi 2. Karkidon I Loyihaviy suv hajmi — 216 mln.m³ Toʻgʻon balandligi — 70 m Oʻzanli Suv xoʻjaligi vazirligi 3. Qoʻrgʻontepa II Loyihaviy suv hajmi — 28,6 mln.m³ Toʻgʻon balandligi — 45 m Oʻzanli Suv xoʻjaligi vazirligi Kanallar 4. Katta Fargʻona magistral kanali II Suv oʻtkazish qobiliyati — 147 m³/s. Uzunligi — 249 km Suv xoʻjaligi vazirligi 5. Katta Andijon magistral kanali II Suv oʻtkazish qobiliyati — 200 m³/s. Uzunligi — 109 km Suv xoʻjaligi vazirligi 6. Janubiy Fargʻona magistral kanali II Suv oʻtkazish qobiliyati — 110 m³/s. Uzunligi — 119 km Suv xoʻjaligi vazirligi Gidrouzellar 7. Vodil II Suv oʻtkazish qobiliyati — 390 m³/s. Suv xoʻjaligi vazirligi 8. Polmon III Suv oʻtkazish qobiliyati — 250 m³/s. Suv xoʻjaligi vazirligi 9. Sariqoʻrgʻon II Suv oʻtkazish qobiliyati — 360 m³/s. Suv xoʻjaligi vazirligi 10. Qoʻqon III Suv oʻtkazish qobiliyati — 260 m³/s. Suv xoʻjaligi vazirligi 11. Fayzobod III Suv oʻtkazish qobiliyati — 340 m³/s. Suv xoʻjaligi vazirligi Kollektorlar 12. Achiqkoʻl III Suv oʻtkazish qobiliyati — 90 m³/s. Uzunligi — 31,6 km Suv xoʻjaligi vazirligi Xorazm viloyati Suv omborlari 1. Tuyamoʻyin gidrouzel kompleksi I Loyihaviy suv xajmi — 7800 mln.m³ Toʻgʻon balandligi — 34 m Oʻzanli Suv xoʻjaligi vazirligi Kanallar 2. Tuyamoʻyin chap qirgʻoq ma�istral kanali I Suv oʻtkazish qobiliyati — 250 m³/s. Uzunligi — 21,1 km Suv xoʻjaligi vazirligi 3. Turangi — saka kanali II Suv oʻtkazish qobiliyati — 125 m³/s. Uzunligi — 17,1 km “Amudaryo” havzasi suv xoʻjaligi birlashmasi 4. Toshsaka kanali II Suv oʻtkazish qobiliyati — 500 m³/s. Uzunligi — 32 km “Amudaryo” havzasi suv xoʻjaligi birlashmasi 5. Qilichniyozboy kanali II Suv oʻtkazish qobiliyati — 160 m³/s. Uzunligi — 51,9 km “Amudaryo” havzasi suv xoʻjaligi birlashmasi 6. Daryolik — arna kanali II Suv oʻtkazish qobiliyati — 60 m³/s. Uzunligi — 38 km Suv xoʻjaligi vazirligi, “Amudaryo” havzasi suv xoʻjaligi birlashmasi 7. Bayram — saka kanali III Suv oʻtkazish qobiliyati — 40 m³/s. Uzunligi — 16,7 km “Amudaryo” havzasi suv xoʻjaligi birlashmasi 8. R — 7a kanali III Suv oʻtkazish qobiliyati — 70 m³/s. Uzunligi — 35 km Suv xoʻjaligi vazirligi 9. R — 8 kanali III Suv oʻtkazish qobiliyati — 60 m3/s. Uzunligi — 27 km Suv xoʻjaligi vazirligi 10. Shovot kanali III Suv oʻtkazish qobiliyati — 150 m3/s. Uzunligi — 73 km “Amudaryo” havzasi suv xoʻjaligi birlashmasi 11. Polvon — Gʻozovot kanali III Suv oʻtkazish qobiliyati — 130 m3/s, Uzunligi — 35 km “Amudaryo” havzasi suv xoʻjaligi birlashmasi 12. Polvon kanali III Suv oʻtkazish qobiliyati — 60 m3/s. Uzunligi — 13 km Suv xoʻjaligi vazirligi 13. Gurlan tarmogʻi kanali III Suv oʻtkazish qobiliyati — 50 m3/s. Uzunligi — 27 km Suv xoʻjaligi vazirligi Gidrouzel 14. Urganch — arna II Suv oʻtkazish qobiliyati — 60 m³/s. “Amudaryo” havzasi suv xoʻjaligi birlashmasi Kollektorlar 15. Koʻllarni muvozanatlashtiruvchi II Suv oʻtkazish qobiliyati — 140 m³/s. Uzunligi — 233 km Suv xoʻjaligi vazirligi 16. Divankoʻl III Suv oʻtkazish qobiliyati — 80 m³/s. Uzunligi — 40,3 km Suv xoʻjaligi vazirligi Gidroelektr stansiyalar 17. Tuyamoʻyin GES I Quvvati — 150 MVt Agregatlar soni — 6 ta “Oʻzbekgidroenergo” AJ Daryo himoya dambalari 18. Amudaryo qirgʻoq himoya dambalari II 1, 2, 3 qator himoya dambalar uzunligi — 826 km, 119 ta shpora Suv xoʻjaligi vazirligi 1. Vazirlar Mahkamasining “Gidrotexnika inshootlarining xavfsizligi toʻgʻrisida” Oʻzbekiston Respublikasi Qonunini amalga oshirish chora-tadbirlari toʻgʻrisida” 1999-yil 16-noyabrdagi 499-son qarori (Oʻzbekiston Respublikasi QT, 1999-y., 11-son, 66-modda)da: a) 2-band quyidagi tahrirda bayon qilinsin: “2. Belgilansinki, I, II va III sinfga mansub xavf darajasi yuqori boʻlgan gidrotexnika inshootlarining texnik holati va bexatar ishlashi ustidan nazorat Oʻzbekiston Respublikasi Vazirlar Mahkamasi huzuridagi “Davsuvxoʻjaliknazorat” davlat inspeksiyasi (keyingi oʻrinlarda “Davsuvxoʻjaliknazorat” davlat inspeksiyasi) tomonidan, III sinfdan past boʻlgan gidrotexnika inshootlari boʻyicha esa — inshootlarning mansubligiga koʻra, Oʻzbekiston Respublikasi Suv xoʻjaligi vazirligi, “Issiqlik elektr stansiyalari” AJ, “Oʻzbekgidroenergo” AJ va boshqa tashkilotlar tomonidan amalga oshiriladi”; b) 5-band quyidagi tahrirda bayon qilinsin: “5. Oʻzbekiston Respublikasi Suv xoʻjaligi vazirligi, “Issiqlik elektr stansiyalari” AJ, “Oʻzbekgidroenergo” AJ, tizimida gidrotexnika inshootlari boʻlgan tashkilotlar”; v) 1-ilovaning 2-bandi ikkinchi xatboshisi quyidagi tahrirda bayon qilinsin: “Davlat mulki boʻlgan, respublika, mintaqa, suv xoʻjaligi va energetika tizimiga kiruvchi I, II, III sinfga mansub xavf darajasi yuqori boʻlgan suv gidrotexnika inshootlari, shuningdek, roʻyxati “Davsuvxoʻjaliknazorat” davlat inspeksiyasi bilan kelishgan holda deklaratsiyalaydigan tashkilot tomonidan belgilanadigan favqulodda vaziyatlarda yuqori darajada xavf soluvchi III sinfdan past boʻlgan gidrotexnika inshootlari deklaratsiyalanishi kerak”; g) 2-ilovada: 12 va 13-bandlar quyidagi tahrirda bayon qilinsin: “12. Gidrotexnika inshootlari kadastrining mazmun boʻyicha aniq gidrotexnika inshootining (suv ombori, sel-suv ombori, nasos stansiyasi, gidrouzel, kanal, kollektor va boshqalar) turiga nisbatan qoʻllaniladigan shakllari Oʻzbekiston Respublikasi Suv xoʻjaligi vazirligi, “Issiqlik elektr stansiyalari” AJ, “Oʻzbekgidroenergo” AJ bilan kelishgan holda “Davsuvxoʻjaliknazorat” davlat inspeksiyasi tomonidan tasdiqlanadi. 13. I, II, III sinfga mansub va davlat mulki boʻlgan, shuningdek, respublika, mintaqa, suv xoʻjaligi va energetika tizimiga kiruvchi xavf darajasi yuqori boʻlgan gidrotexnika inshootlarining kadastri “Davsuvxoʻjaliknazorat” davlat inspeksiyasi tomonidan, III sinfdan past boʻlgan boshqa gidrotexnika inshootlari boʻyicha — inshootlarning mansubligiga qarab Oʻzbekiston Respublikasi Suv xoʻjaligi vazirligi, “Issiqlik elektr stansiyalari” AJ, “Oʻzbekgidroenergo” AJ va boshqa tashkilotlar tomonidan yuritiladi”. 3. Vazirlar Mahkamasining “Oʻzbekiston katta toʻgʻonlar milliy qoʻmitasi faoliyatini tashkil etish toʻgʻrisida” 2011-yil 25-martdagi 88-son qarori (Oʻzbekiston Respublikasi QT, 2011-y., 3-son, 20-modda)da: a) 4-bandda: ikkinchi xatboshidagi “Suv xoʻjaligi vazirligi huzuridagi Katta va alohida muhim suv xoʻjaligi obyektlarining texnik holatini hamda bexatar ishlashini nazorat qilish “Davsuvxoʻjaliknazorat” davlat inspeksiyasi” soʻzlari “Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi (keyingi oʻrinlarda — “Davsuvxoʻjaliknazorat” davlat inspeksiyasi)” soʻzlari bilan almashtirilsin; uchinchi xatboshidagi “Davsuvxoʻjaliknazorat” inspeksiyasi” soʻzlari “Davsuvxoʻjaliknazorat” davlat inspeksiyasi” soʻzlari bilan almashtirilsin; b) 2-ilovada: 3-band quyidagi tahrirda bayon qilinsin: “Oʻzbekiston Respublikasi Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi (keyingi oʻrinlarda — “Davsuvxoʻjaliknazorat” davlat inspeksiyasi) Milliy qoʻmitaning ijro etuvchi organi hisoblanadi”; 13 va 18-bandlardagi “Davsuvxoʻjaliknazorat” inspeksiyasi” soʻzlari “Davsuvxoʻjaliknazorat” davlat inspeksiyasi” soʻzlari bilan almashtirilsin. 4. Vazirlar Mahkamasining 2014-yil 14-avgustdagi 231-son qarori (Oʻzbekiston Respublikasi QT, 2014-y., 8-son, 87-modda) bilan tasdiqlangan Hududlarning davlat kadastrini yuritish tartibi toʻgʻrisidagi nizomning 15-bandida: a) 11-kichik bandning uchinchi xatboshisidagi “kapitalligi III klassdan” soʻzlari “III sinfdan” soʻzlari bilan almashtirilsin; b) 17-kichik band quyidagi tahrirda bayon qilinsin: “Oʻzbekiston Respublikasi Vazirlar Mahkamasi huzuridagi “Davsuvxoʻjaliknazorat” davlat inspeksiyasi — gidrotexnika inshoootlari davlat kadastri (davlat mulkida boʻlgan, shuningdek, respublika va mintaqaviy suv xoʻjaligi hamda energetika tizimlariga kiradigan I, II, III sinfga mansub xavf darajasi yuqori boʻlgan gidrotexnika inshootlari boʻyicha) maʼlumotlari uchun”; v) 20-kichik bandning: birinchi xatboshisidagi “Oʻzbekenergo” davlat aksiyadorlik kompaniyasi” soʻzlari “Issiqlik elektr stansiyalari” AJ” soʻzlari bilan almashtirilsin; uchinchi xatboshisidagi “kapitalligi III klassdan” soʻzlari “III sinfdan” soʻzlari bilan almashtirilsin. 5. Vazirlar Mahkamasining “Aholini va hududlarni tabiiy hamda texnogen xususiyatli favqulodda vaziyatlardan muhofaza qilish, fuqaro muhofazasi, shuningdek kichik hajmli kemalardan xavfsiz foydalanish sohasida davlat nazoratini olib borish tartibi toʻgʻrisidagi nizomni tasdiqlash haqida” 2017-yil 19-sentabrdagi 744-son qarori (Oʻzbekiston Respublikasi QHT, 2017-y., 38-son, 1053-modda)da: a) 2-banddan beshinchi xatboshi chiqarib tashlansin; b) ilovaning 5-bandi beshinchi xatboshisidan “gidrotexnika inshootlari” soʻzlari chiqarib tashlansin; v) ilovaning 12-bandidan beshinchi xatboshi chiqarib tashlansin; g) ilovaga sxemada: “Davlat nazoratini amalga oshiruvchi mansabdor shaxslar” blogidan “Oʻzdavsuvxoʻjaliknazorat” DI boshligʻi, boshliq oʻrinbosari, mutaxassislari va hududiy inspektorlari” soʻzlari chiqarib tashlansin; “Davlat nazoratining vazifalari” blogidan “Gidrotexnika inshootlari” soʻzlari chiqarib tashlansin. 6. Vazirlar Mahkamasining 2017-yil 21-dekabrdagi 1009-son qarori (Oʻzbekiston Respublikasi QT, 12-son, 297-modda) bilan tasdiqlangan Daryolar oʻzanlarini tozalash va qirgʻoqlarini mustahkamlash ishlarini amalga oshirish tartibi toʻgʻrisidagi nizomda: a) 13-bandning toʻrtinchi xatboshisidagi “Suv xoʻjaligi vazirligi huzuridagi Katta va alohida muhim suv xoʻjaligi obyektlarining texnik holatini hamda bexatar ishlashini nazorat qilish davlat inspeksiyasi (keyingi oʻrinlarda “Davsuvxoʻjaliknazorat” DI deb ataladi)” soʻzlari “Vazirlar Mahkamasi huzuridagi Suv xoʻjaligi obyektlari xavfsizligini nazorat qilish davlat inspeksiyasi (keyingi oʻrinlarda — “Davsuvxoʻjaliknazorat” davlat inspeksiyasi)” soʻzlari bilan almashtirilsin; b) 24-banddagi “Davsuvxoʻjaliknazorat” DI” soʻzlari “Davsuvxoʻjaliknazorat” davlat inspeksiyasi” soʻzlari bilan almashtirilsin. 1. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Katta va alohida muhim suv xoʻjaligi obyektlarining texnik holatini hamda bexatar ishlashini nazorat qilish davlat inspeksiyasi (“Davsuvxoʻjaliknazorat” inspeksiyasi)ni tashkil etish va uning faoliyati masalalari toʻgʻrisida” 1999-yil 30-martdagi 143-son qarori. 2. Vazirlar Mahkamasining “Oʻzbekiston Respublikasi Suv xoʻjaligi vazirligi huzuridagi Katta va alohida muhim suv xoʻjaligi obyektlarining texnik holatini hamda bexatar ishlashini nazorat qilish davlat inspeksiyasi toʻgʻrisida nizomni tasdiqlash haqida” 2019-yil 12-martdagi 215-son qaroriga 1-ilova.